
De Libero Romanorum deo cum egregium commen- 
tarium scripserit G. Wissowa inRoscheri lexico mythologicoll 
2023 sqq. et exquisita doctrina testimoniis quae extant usus 
deum eiusque cultum tam perspicue et dilucide descripserit, 
ut unde ortus ac quo modo a Romanis cultus sit vix moveat 
ullas dubitationes graviores, tamen ipsius operis consilio et 
dispositione effectum est, ut nonnulla leviter tantum strinxerit 
vir doctus aliisque quibus ipsius commentatio suppleri possit 
reliquerit. Quocirca ego ipso Georgio Wissowa monente 
hoc libello disputare institui et de titulis monumentisque ad 
Liberi cultum pertinentibus et de Liberi dei origine reli- 
gionisque mutationibus. 

Sed antequam ad id quod mihi propositum est accedam, 
qualis Liber a Romanis per temporum spatium cultus esse 
videatur brevi exponere oportebit. Ac primum quidem 
confugimus ad hemerologia, quae certissima de prisca Roma- 
norum religione testimonia continere Theodorus Mommsen 
nos edocuit. x ) Ibi ad Mart. f7 sacrum adnotatum videmus 
in fastis Caeretanis Libero Lib(crae) } in fastis Farnesianis 
Libero in Cap(itolio) et eodem die ferias in fastis Caeretanis 
L/B(eralia), in fastis Vaticanis [LI] B (er alia), in fastis 
Maffeianis et Farnesianis LI BB R(alia). Libero priscis 

‘) Cf. etiam Georgii Wissowa de feriis anni Roman. vetustissimi 
observ. sel. in ind. lect. Marp. 1891 p. IV : Fastis nihil est pretiosius , 
quia soli eam nobis monstrant religionis Romanae aetatem , quae adhuc 
immunis erat a graecar um fabularum infectione. 

temporibus publice sacrum esse oblatum idque in sacello 
Capitolino inde apparet. Praeterea hanc Liberi aedem 
nusquam tactam video nisi in titulo C.I.L. X 1402 Neapoli 
reperto, qui descriptus et recognitus est ex tabula aenea , 
quae fixa est Romae in Capitolio in fodio arae gentis 
Iuliae latere dextro ante signu(m) Libe (r i) patris. Hic 
Liber, cui e more Romanorum Libera dea adiuncta est, 
deus est Romanorum indigena eique soli dicata sunt Liberalia. 

Verum alia de Libero qui vocatur Capitolino eiusque 
cultu vestigia frustra quaeras. Dionysius enim ant. VI 17. 94 
et Tacitus ann. II 49 memoriae prodiderunt anno 496 a. C. n. 
e libris Sibyllinis Romae aedem Cereris Liberi Liberaeque 
esse conditam, quae trias Graeca e Graecia magna traducta 
deos Romanorum indigetes tanta obruit oblivione, ut neque 
scriptores rerum neque lapides quidquam ad haec numina 
pertinens afferant. Nam ubicunque Liberalia memorata 
invenis — in inscriptionibus nusquam extant — a Naevio 
ap. Fest. ep. 116 (com. frg. 113 Ribb.), a Suetonio ap. 
Diom. p. 487 Keil, a Servio ad Verg. Georg. II 383, a Ter- 
tulliano de spect. 5. 10, ab Ausonio de fer. 29 habes vel 
ferias Graecas, ita ut Liberalia posita sint pro Jiovvaia , vel 
cogitandum est de Cerealibus, quae item Libero Liberaeque 
consecrata esse et fastis Esquilinis C E R(ialia) Cereri Libero 
[Liberae] (CIL I 2 p. 315) et testimoniis Ciceronis c. Verr. V 
36, Servii ad Verg. Georg. I 7, Cypriani de spect. 4, Ovidii 
fast. III 785 comprobatur. Praeterea Liberalium nomen ad 
diem XVI Kal. April. denotandam adhiberi videmus a 
Cicerone ad Att. IX 9. XIV 10, 1 ; ad fam. XII 25, 1, ab 
auctore belli Hispaniensis c. 31 *), unde nihil sequitur. At 
quae Varro de 1. 1. VI 14 et Ovidius fast. III 713 sq. de 
feriis ipsis a. d. XVI Kal. April. Libero celebratis nobis 
tradiderunt, ea ut ad Liberum illum priscum referri possint 
tantum abesse, ut ne minimam quidem memoriam dei indigetis 



l ) Cf. J. Marquardt Rom. Staatsverw. I p. 365. 

a Romanis esse servatam inde appareat infra capite secundo 
exponam. 

Sed ne Graecum quidem numen usque ad ultima tempora 
eodem semper cultu aut eadem veneratione apud Romanos 
esse usum exploratum habemus. Ac primo quidem Liber 
erat agrestis tantum deus, qui vinum pqtissimum largiri ac 
tutari credebatur. Deinde recentissimis demum liberae 
reipublicae temporibus cum religio Romanorum depravari 
coepit mystica Dionysi vis etiam Libero est attributa. 

Denique Liber item atque Hercules, Aesculapius, alii 
ob merita sua in caelum ascendisse creditus est, qua in re 
maxime Liberi Indiam domantis fabulae ferebantur. Cuius 
religionis meminit Cicero legem hanc sanciens de leg. II 
§ 19: divos et eos } qui caelestes semper habiti ‘ colunto et 
ollos , quos endo caelo merita locaverint , Herculem , Liberum , 
Aesculapium .... et Horatius aliique poetae pluries Liberum 
heroem orbem terrarum subigentem celebrant. Neque vero 
desunt, quibus hanc Graecorum opinionem a Romanis non 
solum per litteras aut poetice assumptam, sed etiam in 
hominum animos penetrasse eluceat. Valerius enim Maximus 
III 6, 6 Marium Cimbris Teutonibusque victis victoriae Liberi 
patris Indicum ex Asia deducentis triumphum suas victorias 
comparasse narrat (cf. Plin. N. H. XXXIII 150), quod idem 
de Pompeio tradidit Plinius VII 95. Et in eundem Liberum 
cadit id quod Velleius Paterculus II 82 de Antonio incessum 
Liberi patris fingente narrat. Denique huc vocare iuvat id quod 
Dio Cassius LXXVI 16 nobis tradidit, Septimium Severum 
xa i no Jiovvoio v„ai no 'HQtv/Xti vuov r/ugutyii} t t exstruxisse. 
Eiusdem Liberi imaginem in nummis huius aliorumque 
imperatorum expressam videmus. 

Iam quoniam de diversitate apud Romanos Liberi numinis 
pauca praefatus sum, aggredior ad primum dissertationis 
meae capitulum quae tituli de Liberi cultu naturaque ex- 
hibeant compositurus. 

Caput I. 

De titulis monumentisque ad Liberi cultum pertinentibus. 

Inscriptiones, quibus Liber nominatur, numerantur paene 
180. Repertae sunt tota parte imperii Romani occidentali 
et omnes Britannia excepta provinciae habent titulos, verum 
non parem numerum. Provinciae enim ad Danubium sitae 
Dalmatia, Pannonia, Dacia, Moesia offerunt plus 70 titulos, 
Italia cum Ga 1 cisalpina 60 fere, Africa plus 20, Hi- 
spania 8, Galli Narbonensis 7, Macedonia 3, Helvetia 1, 
Noricum 1, Germaniae 2. Italia quod alias regiones superat 
admirationem non movet; at de provinciis ad Danubium 
sitis vide quae infra dicam. In Oriente unus lapis effossus 
est Beryti, in Syriae oppido, CIL III 160. Quem cum 
valde suspectus sit non respicientes l ) videmus in omnibus 
terris iis, in quas mores consuetudinesque Romanorum 
translata sunt, Liberum quoque esse cultum. 2 ) 

*) CIL III 291 in Pisidia rep. legitur fortasse thiasus Lib(eri) 
pro Thiasus lib(ertus ); lapis positus est in memoriam legati Augusti pro 
praetore. 

*) In titulis ubique invenitur nomen Liber ; Bacchus quinquies 
legitur, ubi de Graeca titulorum origine dubitari non potest: CIL VI 
48. 49. 2254. Eph. ep. IV 874 (cf. Kaibel, inscr. Graec. Sic. et Ital. 
1366). 876. Praeterea inveni Bromium in VI 462 et Lenaeutn patrem in 
carmine (VIII 2632). Deus in titulis appellatus est Liber , Liber Augustus, 
deus Liber , deus sanctus Liber , deus Liber aeternus (? III 8673), Liber 
pater , Liber pater Augustus , deus Liber pater , Liber magnus pater , 
Liber pater sanctus , sed multo frequentius Liber pater quam Liber (3 : 1). 
Nam etsi omnes dii a Romanis vocantur patres (cf. Prelleri myth. 
Rom. 8 I p. 56. Zinzow, der Vaterbegriff bei den romischen Gottheiten. 
Gymn. Progr. Pyritz 1866. Lucilii frg. 8 Bahr. ap. Lactant, inst. IV 
3, 12), tamen Iove misso Liber ante ceteros deos ilio attributo ornatus 
est. Et hic mos proprie Romanus; nam numen Graecum epitheton 
patrem rarissime fert : quinquies legitur nait}Q (v. quae composuit 

Bruchmann, epitheta deorum, quae apud Graecos poetas leguntur. Suppi, 
ad Roscheri lex. myth. s. v. Atovvooq). Bacchus pater , quem poetae 
Romani admodum diligunt, nusquam extat. — Scriptores, qui pedestri 
sermone utuntur, item solum nomen Liberum usurpant. At poetae 

Quattuor tituli repetuntur a republica libera: I 174. 
1182. 1469 = III 1784. I 1470 = III 1785. I 174 dativum 
Lebro solum praebens recedit in saeculum urbis V vel VI. 
Reliqui tres tituli cum tempus accurate describi non possit 
usque ad Caesarem descendere possunt. Ceteri orti sunt 
imperatorum temporibus, plurimi II vel III p. C. saeculo. 

Pervenimus nunc ad inscriptiones singulas inspiciendas, 
et primum quidem Romae urbis et Latii titulos huc appono. 
VI 467 : deo sancto numini / deo magno Libero / patri et 
adstatori / et conserbatori h(uius) l(oci) coll(egii) / Velabren- 
sium / Domitius Secundus curat (or) / et restaurator fratrib(us) 
suis . VI 468: Libero patri / sancto sacr(um) / Sex. Caelius / 
Primitivus et / Publicia Antulla / voto suscepto / d. d et in 
parte aversa: dedicaverunt / idib. Octobr . / Cn. Pompeio 
Feroce / Liciniano cos . / C. Pomponio Rufo ; extat in ara 
marmorea eleganter sculpta, in cuius latere dextro panthera 
visitur, in latere sinistro hircus ad vitem erectus uvas appetens. 
Haec inscriptio liu r\ accipit e menologiis rusticis, quae ad- 
notant mense Octobri Libero sacrum , ad quod Th. Mommsen 
C I L 1 2 p. 882 : Sacrum Libero apud antiquiores non memo- 
ratum idibus Octobribus adseripsi propter duas causas, 
primum quod in interpretatione Gothica cod. Theod . II 8, ip 
vindemiales feriae a X kal. Sepi, ad Id. Oct. extenduntur y 
deinde quod legitur in feriali Campano anni 387 : idus Oct. 
vindemia Acerusae (C I L X 3792). I ' edunt tituli duo 
urbani eo die dedicati alter a. 68 Latet tatis restitutae 
( VI 4.7 1: imaginum domus / Aug (ustae) cultor ib(us) signum / 
Libertatis restitutae / Ser. Galbae imperatoris Aug. / cura - 

cognomina praeferunt Graeca, ante omnia Bacchum , quod nomen apud 
Graecos poetas raro, tricies fere, legis (v. Bruchmann 1. 1.). Qua de re 
paulo diligentius investigans observavi poetas vetustioris aetatis Romanos 
Liberum maluisse — Plautus et Terentius aliud nomen non noscunt — 
deinde nomen vernaculum magis magisque cessisse externis adeo, ut 
apud poetas Augustei iam aevi Liber rarissime occurrat. Nomina promiscue 
notione vocabuli Graeci non respecta adhibentur: modo hanc modo 
illam partem dei naturae significant. 

tores anni secundi), alter anni incerti (VI 468). In urbe 
hoc sacrum institutionis omnino recentioris successit fortasse 
in locum vetusti equi sacrificii prope ciconias nixas ibidemque 
ad ciconias nixas ara publica vinaria stationem habuit l ) 
( VI 1783). VI 8826 : collegio Liberi patris et Mercurii / 
negotiantium cellarum vinajriarwn Novae et Arrunti janae 
Caesaris n(ostri) / Cin namus ver j na dispensator a. 102. Hi 
tituli ad Liberum vini deum aperte pertinent. 

Idem numen, agreste nimirum, respectum habemus in 
VI 294 ( Libero Silvano Herculi diis sanctis d. d. Ti . Iulius 
Alexander) et 694 (Silvano j sanc(to) sacr(um) / et Libero 
pat(ri) / A. Caedicius j Theophilus / ex viso d(ei) pos(uit) ), 
in quibus Silvanus Libero adiunctus cultum rusticum arguit. 
Eodem spectat Hercules tertius nonnumquam additus (Preller, 
myth. Rom. 3 II p. 282. R. Peter in Roscheri lexico myth. 
I p. 2957). Eandem coniunctionem mecum statues in VI 707 
(Sol(i) Ser api Iovi / Libero patri / et Mercurio / et Silvan(o) 
sacrfum) / C. Corneli(tis) Ilonj oratus d(onum) d(edit) d(edi- 
caviij). Graecam auctoritatem valde redolet VI 462 saeculi 
c. IV (Ilie fuit horridus / ante locus / Asteri consilio coe / 
ptus Liberi ter Bro?ni(t\\\z ?) Silvigeri dei auxilium / reno- 
vatum in urbe), ad quem titulum adnotat Henzen : haec 
scripta fuerunt opinor sub aedicula Liberi et Silvani , quales 
reperiuntur non raro . Ille cur ter Liber appelletur, explicare 
non possum ; hic est sine dubio Silvanus dendrophorus . 564 est 
valde mutilatus, sed dedicantur sigill(a) Priap(i) Liber(i). 

T ) Primum titulum Th. Mommsen mihi videtur iniuria huc apposuisse. 
Nam Libero et Libertati easdem esse potestates nullo exemplo com- 
probari vides. Neque enim ille est vindex libertatis (v. quae infra 
dicam) neque huic est ulla cum vino necessitudo. De causa autem, cur 
tit. VI 471 Libertati restitutae sit dedicatus cf. Suet. Ner. 12: (mors 
Neronis) tantum gaudium publice praebuit , ut plebs pilleata iota urbe 
discurreret et Eckhel VII p. 295, ubi extant nummi Galbae imagine 
Libertatis ornati. Idibus vero Octobribus titulus ut dedicaretur quin 
casu acciderit non dubito ob VI 472 item Libertati consecratum ab 
imperatore Nerva XIV Kal. Oct. 

Nec non ausim Georgio Wissowa adstipulari eidem 
Libero attribuenti VI 463 (Kalandio pro sua salute donum / 
[LJibcro Kalliniciano) et 466 (Libe[rjo patri Procliano 
sacru(m) / C. Avillius C. /. Ramilia Ligurius / Lucanus 
pater viator III viralis / I I I I vir alis sacerdos Isis et . . .). 
Liber enim est cognominatus nomine certi praedii vel domini 
eius, idemque inscriptiones nos docere de Silvano et Her- 
cule commemorant J. Marquardt, Rom. Staatsverw. III 2 p. 
128 adn. 10 et R. Peter in Roscheri lex. myth. I p. 2957. 

Venio ad Liberum mysticum. Tempore religionis veteris 
emorientis Liberum coniunctum videmus cum aliis numinibus 
mysticis, maxime cum Hecate sive Diana triformi. Ita com- 
memoratur VI 500 hieroceryx ifnvicti ) M(ithrae) s (acer dos) 
d(ei) L(iberi) s(acerdos) d(eae) H(ecatae) ; 504 pater et hiero- 
ceryx d(ei) s(olis) i(nvicti) M(ithrae) archibucolus dei Liberi 
hicrofanta Ilccatae sacerdos Isidis ; 507 pater sacrorum invicti 
Mithrae hierophantes Liberi patris et I locatarum ; 510 pater 
patrum dei solis invicti Mithrae hicrofanta Hecatarum dei 
Liberi archibucolus ; omnes tituli sunt saeculi p. C. IV. Sed 
iam prius religionis mysticae testem tenemus titulum VI 461 
(pro salutem et victorias d(ominorum) n(ostrorum) / im- 
p(eratonun) Severi et Antonini Aug (ustorum) / et Iuliae 
Aug (ustae) matri Aug (ustorum) totiusq(ue) / domus divinae 
eorum / ex concessu in praediis suis sacrarium / dei Liberi 
cum aedicula et colum j nis suis in pe udis 7narmora[r]un[t] j 
et aream et ortulum super nym/phis qui locus appellatur 
Memphi / donum dederunt spirae ), ad quem Henzen : spira 
nomen est collegii mystici religioni potissimum Bacchicae 
addicti . VI 2251 Pontius Dajduchus spijrarches Lijberis 
patris j stibadium restitjuit loco suo et 2252 Achilleus 
spirarch [es Lijberis pat(ris) stibadium [res] Jtituit loco suo . 
Neque desunt huius modi .tituli Graeco deo dedicati ; praebet 
Kaibel, inscr. Gr. Sic. et It. 925 Ostiae rep. (ayvi}Q evoefx- 
voio 07telqi]^ TqouavrioUov dide teqeig uq€ux ve fteov jueyakov 
Jtovvoov A . SovXXiog Aewvidrjg /.ai 5 lovlia 4 Povcpeiva eni 

7iaQaazaTr t 2exovvd<ti) et 977 Romae rep.; n. 925 respondet 
titulo latino XIV 4 Ostiae item reperto, ubi mentio fit 
Dianae et Traianensium Portuensium . *) Neque dubitari 
potest, quin etiam spirae VI 76. 261 dictae collegia fuerint 
Liberi; hic titulus est in basi parvae statuae Hecates sive 
Dianae triformis, quam cum Libero coniungi solere satis 
iam pro explorato habemus. 

Huc referendus est etiam Liber Pantheus , quod cog- 
nomen naturam agrestis vere dei prorsus excedit. Praenestini 
enim XIV 2865 dedicant Fortunae Primig(eniae) / signum 
Liberis p a (iris) / Panthei cum suis par (ergis) % Qui Liber 
Pantheus iterum occurrit IX 3145 et apud Ausonium in 
ep. 30 dedicato Liberi patris signo marmoreo in villa nostra 
omnium deorum argumenta habentis . 

Collegium Liberi memoratur VI 8796 in basi statuae 
Liberi (AL Aurelius Successus Aug(usti) / lib(crtus) a cur (a) 
amicor(um) q(uin)q(ennalis) (sc. collegii Liberi) et / Pomponia 
Victor in a matfer} / coll(egii) Liberi patris d. d.). Quod 
collegium cui Liberi templo adnexum fuerit 2 ) diiudicari 
non potest; nam etiam sacella privata nobis ignota huc 
spectant. Sed titulum pertinere ad mysticum numen mani- 
festum est 3 ) : pater et mater nomina sunt magistralium 
collegiorum mysticorum ; accedit, ut mulier sacerdotio 
functa sit. 4 ) 

*) Hoc monet H. Dessau in adnotatione ad hunc titulum. 

*) Cf. J. Marquardt, Rom. Staatsverw. III 7 p. 135, qui in adnotatione 
etiam titulum nostrum affert. 

*) Quamobrem initio cogitavi de fano Liberi a Martiale I 70 me- 
morato (flecte vias hac qua madidi sunt tecta Lyaei Et Cybeles picto 
stat Corybante torus) f cuius aedis situs prope Cybeles templum mysticum 
numen lucide ostendit. 

4 ) A- Voigt in Roscheri lex. myth. I p. 1036 dicit: Charakteristisch 
ist, dass dem Bacchus orgiastisch von Weibern gedient wird, abvvei- 
chend von der sonst iiblichen Bedienung der Gottheit durch Personen 
gleichen Geschlechts. 

Aliquid novi comperimus e titulo XIV 30 Ostiae reperto. 
Ibi enim legitur : pro salute imp. / M. Aureli Commodi / 
Antonini Aug(usti) / Pii Felicis / Libero patri / Commodiano / 
sacrum / Iunia Marciane / ex voto fecit. l ) Hic Liber pater 
Commodianus idem vult quod Liber pater Augustus 
saepius cultus. 2 ) Augusti autem cognominabantur dii habiti 
digni qui praesides domus imperatoriae essent : ita tituli 
complures deos Augustos exhibent, Iovem, Herculem, Sil- 
vanum, alios. Quae cum ita sint, non miramur, quod 
Libero pro salute imperatorum sacrificatur. Quod vero 
attinet ad naturam dei, tenemus Graecum deum ab hominibus 
ad immortales promotum, cui item pro salute imperatorum 
sacrum datur. *) • 

Nihil praebent ad cultum Liberi inlustrandum tituli VI 
464. 465. XIV 27 — 29. Eph. ep. VII 1195 (Ostiae reperti). 

Nec parva auctoritate usus esse videtur Liber apud 
Volscos. Atinae repertus est X 5045 (/Sejcundio Numisiae 
L. [/.] Priscae / Liberi aedem a fundamentis / fecit cic. cum 
(conicitur probabiliter signum ) Deane posuitque). Diana 
cum Libero coniuncta est etiam in titulo III 4363, unde 
ad naturam Liberi pernoscendam vix quicquam hauriri 
potest, sed in mentem veniunt VI 261 atque XIV 4 4 ), 
quibus Romae et Ostiae spira, collegium mysticum religioni 
Liberi addictum, etiam Dianam i. e. Hecaten coluisse demon- 
stratur, et VI 500. 504. 507. 510 Hecates Liberique praeben- 
tium sacerdotes. 5 ) Quamobrem etsi Dianam ad agriculturam 



*) Moneo eiusdem imperatoris nummis inscriptum esse Herculem 
Commodianum (v. Cohen, m6d. imp. III p. 137 n. 530). 

*) Habes in II 1109. 2105. III 1787. 1788. 2730. 3045. 3234. 3464. 
3466. 3956. 4297. V 326. VIII 73. 1178. 10867. Suppi. 14546. X 6435. 

8 ) Kaibel 1. 1. n. 976 Romae: vti\q aon //](>/'«£ xat vt(x[ri$ tov xvq(ov 
amoxQuroQOS l4v]r tortivo v f ln t [kixo^ xiti ro]i» Jrttou l l\tma[(o)v . . . .] 
±llOVVO({). 

4 ) Cf. p. 8. 

5 ) Cf. p. 7. 

pertinere ideoque in titulis Dianam et Silvanum coniungi 
non ignoro, tamen contendo X 5045 dedicanti numen 
mysticum esse obversatum, praesertim cum apud Volscos 
etiam alia huius cultus exempla extent. Corae enim X 
6510 Libero patri j spira Ulubrana / d(e) s(ua) p(ecunia) 
/fecit). Et 6435 Priverni Libero / Augfusto) sacr(nm) / Alfius 
Pro j tus sac(erdos / et Lucilius j Mar tensis / pat (er) sig(num) 
Lib(eri) / d(ci) posuer(unt) / Mol(lius) Xeoesius et / Aur. Sabinus 
basem d. d . ; pater nomen pertinet ad numen mysticum (v. p. 8). 
X 5422 = I 1182 (Serviai C. /. / sacerdotis Liberi / publicai 
Aquinatis) in memoriam nostram vocat sacerdotes publicas 
Cereris saepissime in Graecia magna repertas. *) Iam vero 
G. Wissowa 1. 1% p. 2025 scribit : man wird daher auch ohne Be- 
denken annehmen durfen , dass die in Rom von Staats wegen 
bestellten sacerdotes Cereris publicae auch den Dicnst von 
Liber und Libera mitversahen . Quod si verum est, Servia 
quin sacris praefuerit triadis ita, ut praeter consuetudinem 
non Ceres, sed Liber primum tenuerit locum dubitationi 
omni est exemptum. Itaque mulierem sacerdotem fuisse 
vini dei non est cur miremur. 

Aetate Caracallae scripti sunt Puteolis X 1583 ( Libero 
patri j sacrum . T. T. Flavii Ecleictianus et Olym , piantis 
fiL eius / sacerdotes , Orgiophantae) et 1584 (Libero patri 
sa crum XX annale Z*. FI. Eglectiani sacer d( otis) Aurel(ius) 
Aug(usti) lib(ertus) Draco / parastata consac ravit), ad quos 
Mommsen : ut ogyioffco i ad mysteria pertinet, ita Tzaqaaiaxr^ 
orgiophantae adiutor est . Ad taurobolia ducit sacrum vicen- 
nale . Ad eandem rem pertinet 1585, cuius sacerdos Cererum 
nos iterum ducit ad triadem Cererem Liberum Liberam, 
quos tres deos a Graecis mystice admodum solere coli satis 
constat, et thiasus quoque Placidianus respicit ad numen 
mysticum. Sacerdotem Liberi affert X 3705 Cumis 
effossus. 



*) Habes IX, 4200. X, 812. 1074a (Pompeis). 1829. 1812 (Puteolis). 

Sardiniae titulus X 7556 {Libero do?iu(m) / ex testa / 
mento / M. Ereni / Fausti ) dedicatus est deo Graeco, cui 
item Kaibel 1. 1. n. 605: K]Qa[nl\^ Jtovva\tii\ anth^ler]. 

Voluminis IX tituli omnes praeter 3145 spectant ad deum 
agrestem. Tit. 3145 Corfinii rep. Libero j Pantheo I sacr(um) 
componendus est cum XIV 2865, de quo dixi p. 8. 
Apud Sabinos est repertus Amiterninus IX 4513 (pro 
salute / P. Bctuleni / Apri liberis que eius Iovi o(ptimo) 
m(aximo) Libero Lib(erae) / A ice forus act(or) / v. s.) 9 de 
quo Th. Mommsen et H. Jordan l ) inter se dissentiunt ita, 
ut ille tres deos Iovem Liberum Liberam dignoscere velit, 
hic cur Iovi optimo maximo Libero propter memoriam Liberi 
Libera esse adiecta nequierit non intellegat; et res est 
incerta. Sed Th. Mommseni coniecturam accipientes et ordo 
dedicantis et coniunctio cum Iove (v. infra) nos monent, ut 
cogitemus de numine agresti. Eph. ep. VIII 198 nimis mutilatus 
est, quam ut praeter nomen dei aliquid certius legi possit. 
Aveiae Vestinorum reperti sunt IX 3571 a. 96 p. C. (L(ibero) 
p(atri) Festus Cati Frontonis vil(icus)); attributa sunt figura 
stans scyphum dextra tenens, sinistram innixa baculo, pan- 
thera pedem tollens, vitis, a qua cymbala pendent ; in lateribus 
tibia recta, tibia curva, patera ; 3603 (sign(um) Lib(eri) patris 
et Silvani / Caesi Festus et \Qui/ rinalis pater et jil(ius) / 
VI viri Aug(ustales). 2 ) 

E Samnitibus prodierunt quattuor tituli: in Hirpinis 1500 
(Liber(o)) ; Telesiae 2197 (Ti. Claudio Ner(one) P \ Quintilio 
Varo cos . (a. u. c. 741) L . Octavius Charito operi / faciundo 
praefuit et pariete(m) / supra arcus de suo fecit / signum 
Liberi et Priapisci j posuit ) ; Priapiscus simul cultus etiam 
Liberum naturam agrestem prae se ferre demonstrat; 2251 
(C. Manlius Charito > sevir Aug(ustalis) sacerdos Liberi! 
Manlius Tertius Manlius Nicolaus sacer i [ dotjes Liberi i ), 

') Anal. epigr. Iat. Ind. lect. Regim. 1886/87 p. 4. 

*) Vide quae de Libero et Silvano p. 6 dixi. 

Aeserniae 2631 dedicatus est Libero i Gratilliano , quod 
cognomen componimus cum Kalliniciano et Procliano p. 7. 

Pauca dicenda sunt de inscriptionibus Etruriae, Umbriae, 
Aemiliae. Arretii est repertus XI 1822, unde nihil potest 
hauriri. XI 1355 ( [pro salute J imp(eratoris) Caes(aris) 
M Aurelii [Antoninji Pii Felicis August(i) [et luliae] 
Augustae matris Au [gusti n( ostri) et ca] sirorum totiusque 
[domus dijvinae et pro statu ci[? vitatis et cu]riae Lunae 
sac(er dotes ) arar(um) fl(ovis) o(ptimi) m(aximi)] et [Libejri 
patris), unde de Liberi natura nihil colligitur; sed magnam 
fuisse necessitudinem Libero cum Iove apparet. Atque 
eadem numina coniuncta praebent IX 4513 (v. p. 11) et V 
5543 in finitima regione repertus Galliae cisalpinae, ubi 
legitur: I(ovi) o(ptimo) m(aximo) C(apitolino) / et Libero / 
patri vini i arum con i servator (i) j Verus et Va i Ieritis Vale iri 
Maximi / v . s. I. m . Hic Liber est deus vini, quem etiam 
Lunae cultum esse posse quis est qui neget? Itemque deus 
vini nobis occurrere videtur in titulo Ariminensi XI 358, ubi 
Tullius Zoticus VI vir Aug(ustalis) in aede Liberi patris 
signum cum redimiculo auri et thyrso et cantharo arg(enieo) 
dedicat. Bononiensis titulus XI 715 (= VI 460) nullius est 
momenti. J ) De titulo item Bononiensi XI 698 reliquisque 
Galliae cisalpinae titulis disseram coniunctim cum inscriptioni- 
bus voluminis III. 

Sed priusquam titulos Italicos relinquamus, pauca dicam 
de dedicantium condicione. Etenim qua auctoritate numen 
usum sit dignitas eius, qui deo sacrum dat, lucide inlustrat. 
Iam vero desunt in Italia magistratus Liberum venerantes, 



‘) Legis : memoriam / P. Corneli Saturnini j magistralis j Cornelia 
prima uxor j ex indulgentia colleg(ii) / signum Liberi j basim causas (rectius 
caulas cf. J. Marquardt Rdm. Staatsverw. III p. 153 adn.) d. d. E. Bor- 
mannus ad titulum adnotat Fredericum Rocchi de hac inscriptione 
disputantem recte coniecisse in principio tituli perisse nomen collegii, 
in cuius usum res donatae destinatae fuissent. Prohibemur ergo cogitare 
de collegio Liberi. 

quos in provinciis reperimus. Itaque deus noster inferiorem 
ibi locum obtinuisse videtur quam in provinciis, quam coniec- 
turam fulciri opinor eo, quod seviri Augustales, qui omnes 
fere libertini fuerunt, sacerdotio Liberi functi sunt; at ceteri 
Liberi sacerdotes, quantum videmus, fuerunt maioris dignitatis. 

Titulos Africanos VIII 73 = Suppi. 11151 (statua 
Liberi patris). 1178. 1268 (templum Liberi patris). 5293. 
8391. 8457 cum nihil praebeant certius ad cultum Liberi 
pertinens memorare satis est. 

In Africa Byzacena repertus est Eph. ep. VII 75 
(m(atri) d(eum) m( agnae) i I(daeac) Aug (ustae) sac(rum) / 
signum / Liberi / 'publicum i ex decre to ord[i] / nis . . .). Huic 
Libero quin mystica quaedam vis adhaereat propter Magnam 
matrem, cui signum eius dedicatur, non dubito. Et Liberum 
mystice esse cultum in Africa plures tituli qui sequuntur 
testabuntur. 

In Provincia proconsulari CIL VIII 1337 (pro salute 

imp / Q. Martius Felix N .... / dei Liberi patris . . . .) ; 

Suppi. 14546 ( /L/ibero patri Aug(usto) sacrum pro salute et 
viciolriaj / imp . Nervae Traiani Caesaris Aug(usti) Ger- 

m(anici) [D]a[c(ici) ] ); 15520 (pro salute imp, Caesaris 

Traiani Iladrianfi / patronus pagi et civitatis M. 

Gabinius Quir(inus) Bassfus . . . , patronus pagi] i et civitatis 
templa Concordiae [Frjugiferi (i. e. Plutonis) Liberi patr [is 
— quarti dei — / / solo suo fundamentis sua pecunia struxe- 
runt ,) dedicati sunt pro salute imperatorum. Liberi 

numen quale fuerit quamquam certius non descriptum est, 
tamen dedicantibus naturalem eius potestatem non solam 
esse obversatam a limine nobis erit persuasum. Nam quid 
vult numen rusticum pro salute imperatorum imploratum 
nisi ab agricolis? Iam vero eos frustra quaeres. 15520, quo 
titulo solo quo sit ordine dedicans perspici potest, patronus 
pagi et civitatis, vir nobilissimus vel senatorii ordinis vel 
equestris, templum Liberi exstruxit. Accedit Pluto una 
appellatus, unde aliquid mystici etiam ad Liberum patrem 

redundat. Sed ne longus sim, hic Liber est omnino deus 
Graecus (v. p. 9). 

CIL VIII 15578 memoratur templum Liberi patris et 
Veneris . Haec dea est ^dffQodirrj vel Venus hortorum ab Italiae 
gentibus culta. Noli vero putare duo numina respondere 
pari antiquissimo Libero Liberaeque auctore usus Augu- 
stino, qui de civ. dei VI 9. VII 2. 3 Liberam et Venerem 
existimatam esse prodidit, scilicet quia utraque dea fuit 
agrestis. Nam Venerem et Liberam confuderunt viri docti, 
sed populi utramque deam non colebant ita, ut idem numen 
esse crederent. 

Liberam solam exhibet titulus VIII 860 ( / De]ae Liberae 
[Aug (ustae) sacr(um) / [P.] Titius Celsi f \ i et Q. 

Severius / Verus aedilte] s . . . sua liber alita / te 

fecerunt l et ob dedicat icmem J / ludos scaenicos [biduo edijderunt 
gymnfasium populo] / epulum decurioni ibus dederunt] / l(oco) 
d(aio) d(ecreto) d(ecurionum) ). Cum ludi et alia sollemnia 
ob dedicationem nescio cuius rei dicentur, Liberae cultum 
non obscurum fuisse negari non potest. Atqui Liberam 
apud veteres Romanos non deam sui iuris, sed artissima 
cum Libero necessitudine coniunctam fuisse nomen ipsum 
docet, quamobrem cultus Liberae solius a scriptoribus nusquam 
— nisi forte Liberam cum Cerere Venere Ariadne aequatam 
praedicare vis — titulis nullis fere comprobatur. Praeter VIII 
860 reperti sunt III 1095. Suppi. 10434. VI 469. Solo in 
titulo III 1095 qua sit natura dea diiudicari potest. Nam 
triformis attributum Liberam esse Hecaten demonstrat, et 
Hecaten conferebant Graeci cum Diana vel Proserpina, 
quibuscum Liber coniungi solebat. Ergo Liberam solam 
propter auctoritatem Graecorum cultam esse et figuram 
induisse numinum eorum, quibuscum Liber consociari solebat, 
certum est. 

Quodsi VIII 9016 in Mauretania diis sanctis Libero et 
Liberae conservatoribus domo [rum et rcrjum suarum renovatis 
numinibus eorum / [adiecto tri]lmnali cum omnibus ornamentis 

suis i [lapide qujadrato sumlibus suis complures viri ac feminae 
dedicant, tantum abest, ut cogitemus de pari Capitolino, 
ut eadem esse numina quae in ceteris inscriptionibus Africanis, 
Graeca nimirum, pro certo habeamus. Utrumque autem 
numen fuisse agreste interpretor ex cognomine conservator 
rerum et domorum . Atque inspicias quaeso titulos VI 467 
et V 5543 p. 5 et 12 allatos, ubi Liber item conservator 
appellatur. 

In VIII 2632 (Numidiae: Alfeno Fortunato i visus dicere 
somno i Leiber pater bimatus / Iovis e fulmine natus t basis 
hanc novationem / Genio domus sacrandam . / Votum deo dicavi j 
praef(ectus) ipse castris . i Ades ergo cum Panisco / memor 
hoc munere nostro / natis sospite matre ; facias videre Romam 
dominis munere honore I mactum coronatumquc) Liber dicitur 
imperavisse, ut Genio loci basis exstrueretur. Atque Liberum 
patrem confusum esse cum Dionyso Iovis et Semeles filio 
ut sumamus monet nos et bimaius } hoc est bimater , et Paniscus 
simul nuncupatus. 

VIII 16910 posuit Victoria [nus /uniajnus eq(uo) [p(ublico) 
exor(natus)] [sacer(dos)] dei L[iberi]. Sacerdotes Liberi 
praeterea nobis occurrunt in Numidiae titulis 4681 (d(is) 
M(anibus) s(acrum). P. Clodius Lo[q]uella aed(ilis) II vir, 
q(aestor), jl(amen) p(er)p(etuus), sac(erdos) Liberi patris) , 
4682 ( C. lulius L . /. Q. f Laetus sacerdos Liberi patris), 
4883 (Fabia i Laeta / sacerdos i Liberi), 4887 (Q. lulius (). /. 
Pap . Saturni nus sacer d( os) 1 Liberi [p] atris), Eph. ep. V 
931 (Herculi Aug (usto) sacrum C. lulius / Saturninus sacerdos 
Liberi / patris). Quo hic Liber sensu cultus sit comperimus 
ex epistula Maximi grammatici Madaurensis ad Augustinum 
(ep. 16 vol. 2 p. 19) et responso Augustini (ep. 17 p. 21). 
Hic enim quaerit, cur omiserit Maximus in numero deorum 
publice cultorum Madauris Liberum illum, quem paucormn 
sacratorum oculis committendum putatis et publicam sacrorum 



*) Hos locos affert G. VVilmanns in adnotatione ad VIII 4682. 



Digitized by 



Google 




16 



paganorum celebrationem ideo eum arguit commemoravisse, 
ut nobis decuriones et primates civitatis per plateas vestrae 
urbis bacchantes ac furentes ante oculos poneret f cui rei 
congruit ordo sacerdotum Liberi. Est 4681 aedilis, duovir, 
quaestor, flamen perpetuus, hoc est summus magistratus 
municipalis, 16910 eques. Ad eandem dei naturam ducit 
etiam mulier sacerdos n. 4883. x ) 

In Mauretania VIII 9409 (Sex. Valerio / L. filio Quiri(no) / 
munici(pi) i equo publico exornato / flamini provinciae / cul- 
tores Doripatri patrono / ob merita i eius caupones) pertinet 
ad vini deum; nam pro Doripatri propter caupones recte 
conicitur Liberi patris . 9325 deo Libero sacrum datur 

curante curatore disp( unet ore) rei p(ublicae) Caes(ariensis) 
i. e. magistratu summa dignitate, qui rationes civitatis 
examinabat 2 ). 10867 [p]a[tri] Libero A[ug(usto)] sacr(um) i 
Q. (Quadratius [Q. f.] Quir(inus) / Quintulus aedilic(iae) 
potest[a]tis statua?n cum aed[ic]ula et / columnis quam in 
praefectura) i sua pro III viris agens sponte poli /7 / icitus est 
dedicavit. 

Titulos Liberi Africanos comparantes cum Italiae titulis 
tenemus in utraque terra Liberum esse cultum veste indutum 
Graeca, sed ita, ut cui in Italia plurimos titulos dedicatos 
videmus deus agrestis vix inveniatur in Africa, contra hic 
mystica Aioveaov vis etiam in Libero promineat. Itaque 
potius Liberum Africanum fuisse Jicnvov latino nomine 
appellatum putaverim quam deum Roma translatum illum, 
quem Romani ut inde ab a. 493 cum numine Graeco 
aequaverunt ita sua religione coluerunt. Et magis pertinent 
ad Jiovvaov cum summi magistratus Libero patri sacrum 
dedicantes (VIII 9325. Suppi. 15520) tum sacerdotes Liberi 
pluriens nominati honoris causa. 



J ) Vide p. 8 adnotationem 4. 

*) Cf. J. Marquardt, Rom. Staatsverw. I 2 p. 164. CIL VIII p. 800. 
III p. 1030 ad n. 2026. 

In inscriptionibus Hispaniae paulum morari oportet. II 
620. 799. 1109. 2611. 3264 cum nihil nisi nomen dei praebeant 
mittere licet. 1108 Libero patri sacr(um) libertus ob honorem 
editis ludis scaenicis dedicavit itemque 2105 Libero patri 
Aug(usto) sacrum in honore pontificatus II vir bis flamen 
sacr(orum) pub(licorum) municip(ii) Alb(ensis) Ur(gavonis) 
pontifex domus Augustae . Utrumque titulum deo agresti 
attribuere nihil nos prohibet, et similiter res sese habet in 
titulo 2634 (I(ovi) o(ptimo) m(aximo) / Soli invicto Libero! 
patri Genio praetor / Q. Manil(ius) Capitolinus ! iurid(icus) 
per Flaminiam i et Umbriam et Picenum / leg(atus) Aug(usti) 
per Asturiam et l Gallaeciam dux leg(ionis) VII [g( eminae)] 
p(iae) [f(idelis)] praef(ectus) aer(arii) Sat(urni) pr[o] salute / 
sua et suorum). Nam etsi Solem invictum et Liberum ut 
numina mystica coniungere in promptu est, tamen perbene 
cogitari potest Liberi, dei agrestis, cultum in illa regione 
tam usitatum fuisse (cui rei tituli 1108 et 2105 argu- 
mento sunt), ut etiam vir nobilissimus eum dignum esse 
putaret, cuius auxilium pro salute sua et suorum imploraretur. 

Galliae Narbonensis inscriptiones XII 250. 502. 593. 
1075. 3078 praebent solum dei nomen. Mysticum Liberi 
numen nobis occurrit in titulo 1567. Quo in lapide mentio 
fit taurobolii pro salute imperatoris Philippi a. 245 oblati 
Liberi patris et ceteris adsistentibus sacerdotibus . 3132 Ne- 

mausi repertus (deo Silvano et Libero / patri et Nemauso / 
[xysta] rchus synodi l ) [sacrae]) pertinet ad deum agrestem 
(v. p. 10). Nemausum deum additum esse ut patronum 
oppidi luce clarius est (v. XII 3070. 3072. 3077). 

Priusquam ad inscriptiones Dalmatiae, Pannoniae, Daciae 
aggrediar, affero paucos diversarum provinciarum titulos. 
Inter Helveticas inscriptiones a Th. Mommseno collectas 
extat titulus 329 (Libero patri / Cocliensi *) / P. Severius / 

*) avvodos crebrius vocatur in inscriptionibus Graecis Nemausi 
repertis cf. CIG III 6785—88. 

*) Cognomen est ethnicum. 

2 

Lticanus v. s. I. m,) In Brambachi C. I. Rhen. invenio 
1462 (d. d. / [Libjero / fiat [r i] / undi / cula / mani / dei ; sed 
si quis de supplemento dubitet, repugnare non ausim). 
Praeterea in Germania superiore repertus est lapis sine 
inscriptione dedicatus vini deo; nam fert imaginem Liberi 
vel Bacchae, in latere averso racemos. *) In Norico effossus 
est III 5122 (Libero / fiatri / sac(rum) / Abascantus I Antoni 
Rufi s(ervus) / ). 

Moesia et Macedonia quod paucos Liberi titulos praebent 
admirationem tibi non movebit reputanti provincias fuisse 
Graecas. Cultus autem dei idem fuit atque quem in tribus 
illis provinciis ad Danubium sitis perspectum habebimus. 
In Moesia inferiore reperti sunt III 750 (Libero fiaitri 
C. lul(ius) Calrianus fi(rimi) fi(ilaris) I I leg(ionis) Ital(icae) 
cx\eq(uite) Romano) et 7498 (I(ovi) o( fit imo) m(aximo) et 
Libero i fiatri ') 7 qui titulus certe propter uvam insculptam 
pertinet ad vini deum, quocum Iovem societate coniunctum 
vidimus in titulis IX 4513. X 5543. XI 1355. In 
Moesia superiore 1680 (I(ovi) o(fitimo) m(aximo) Fulgu- 
ratori) I et Iun(oni) reg(inae) I et deo Li[b(ero)] I et Hila . re / 
G. IuL Servanjdus vet(eranus) et / FL Numisius , cuius Hila . rc 
cum Th. Mommseno Hilare legi volo, ut Hilara accipiatur 
de dea Libera 2 )) et 6317 (Lib(ero) p(atri) I T. Aurel(ius) / 
Proculus I l(ubens) / p(osuit)). 



‘) Inspicias Korrespondenzblatt d. Westdeutschen Zeitschr. f. Gesch. 
und Kunst XII p. 10S. 

*) Steuding in Roscheri lex. myth. I p. 2659 defendit etiam lectionem 
Hila(ritati) re(ginae) % quae dea invenitur in nummis imperatorum Ha- 
driani, Commodi, Tetrici; fert cornu copiae et palmam; circum liberi. 
Hilaritatem eadem fuisse vi praeditam atque Liberam facile concedes. 
Sed et ei et lunoni cognomen reginam attributum esse parum verisimile 
est neque nomen eius usquam in inscriptionibus legitur. At Hilaram 
adiectivum eum, qui titulum dedicavit, Libera substantivo omisso sub- 
stantive nescio quare posuisse perbene cogitari potest. Itaque par Liber 
Liber aque quadravit ad Iovem lunonem. 

Cum Silvano rursus Liberum videmus coniunctum in 
III 633. Philippis enim, in urbe Macedoniae, collegium 
funeraticium *) templum fecit Silvani, ad quod opus exstruen- 
dum praeter alia data sunt sigilla marmorea tria Liberi , 
Herculis, Mercurii . Ad inferos spectare videtur Liber fiater 
Tasibastenus , quem Thraces venerabantur. Titulis enim 
III 703 et 704 item Philippis repertis thiasis [L]ib(eri) 
fiat (r is) Tasibast(eni) donantur pecuniae, ex quor(um) redit (u) 
annu(o) rosal(ibus) i. e. parentalibus ad moniment(um) eor(um) 
vescentur . 2 ) 

Venio ad inscriptiones Dalmatiae, Pannoniae, Daciae. 
Missis qui nihil praebeant ad cultum Liberi inlustrandum 
gravius titulis III 896. 930. 1065. 1261. 1411. 1951. 2815. 
3094. 3265. 4126. Suppi. 7682. 7826. 8365. 8430. 8518. 9812. 
10326. 10904. 10910. Arch. epigr. Mitteil. aus Oesterreich 
VIII p. 197 incipio a titulis pari Libero Liberaeque dedicatis, 
quos cum ceterae provinciae nullos fere 3 ) attulerint in pro- 
vinciis ad Danubium sitis plurimos reperiri vix est quin 
miremur. Ad hoc deorum par pertinent Dalmatiae tituli III 
2903. 6362, Pannoniae superioris 4297, Pannoniae inferioris 
2334. 3267. 3298. 3466. Suppi. 10343. 10346. 10359. 10433, 
Daciae 792. 1093. 1094. 1303. Suppi. 7684. 7916. Arch. 
epigr. Mitteil. aus Oesterreich XIII p. 195. 4 ) Moneo etiam in 
his regionibus discrimen esse statuendum. Nam multo plures 
inscriptiones offerunt Pannonia inferior et Dacia provinciae, 
quae altera alteri adiacent, quam Dalmatia et Pannonia 
superior. Itaque dubitari non posse censeo, quin cultus 
Liberi Liberaeque illinc in alias regiones finitimas migra- 
verit. Atque vicinitas monet, ut Dalmatiam conferamus 
cum Gallia cisalpina, quae et ipsa duos tresve titulos huic 

‘) Cf. adnotationem Th. Mommseni ad hunc titulum. 

*) Vide quae dicit G. Voigt in Roscheri lex. myth. I p. 1032. 

°) VIII 9016 (v. p. 14) et IX 4513 (v. p. 11 sq.). 

4 ) Libero patri et Liberae matri , quod Liberae cognomen nusquam 
alibi extat. 



Digitized by 



Google 




20 



pari dicatos praebet. In Gallia enim cisalpina testantur 
cultum Liberi V 326 (Genio Lib(eri) Aug(usti) dedicatus). 
2110. 3260. 5543 (v. p. 12). 6956. CIL Suppi. Ital. fasc. I 
Addit, ad vol. V n. 1095 (L(ibero) A(ugusto) aedes vetustate 
conlapsa restituitur Polae). 1113 Accedunt tituli Libero 
Liberaeque dicati V 793. 8235. *) XI 698 Bononiae repertus. 

Iam vero paris hic cultus plurimus quique a ceteris 
observationibus valde abhorreat quomodo ortus esset ut ex- 
plicaret, G. Wissowa 1. 1. p. 2025 coniecit Liberum Liberam- 
que deos esse indigenas Romano nomine appellatos. Et 
ego quidem virum doctissimum sequor, praesertim cum aliae 
causae idem concludere nos cogant. 

Circumspicientibus enim cuius ordinis homines Libero 
sacra dederint, occurrunt magistratus municipales, pauci 
Romani nobilissimi, seviri Augustales, liberti, servi. At 
milites Libero dedicantes inveniuntur nulli nisi in provinciis 
ad Danubium sitis; nam unum titulum Africanum VIII 
2632 a praefecto castris iussu Liberi Genio loci consecratum 
mittere licet. Tituli a militibus dedicati sunt in Dalmatia: 
III 1789 = 6363 = 8485 (centurio restituit templum Liberi). 
1790 = 6362 = 8484 (idem templum restituit cohors); in 
Pannonia superiore : 3957 (beneficiarius consularis). 4297 
(pro salute veterani); in Pannonia inferiore: 3329 (beneficiarius 
consularis). 3464 (primipilus). 3466 (pro salute frumentarii). 
Suppi. 10432 (decurio alae). Arch. epigr. Mitteil. aus Oester- 
reich XIV p. 52 (veteranus); in Dacia: 1091 (veteranus ex 
beneficiario consularis). 1092 (primipilus). 1093 (veteranus). 
1094 (optio praetorii). 1355 (decurio cohortis); in Moesia: 
750 (primipilaris ex equite Romano). 1680 (veteranus). 2 ) 



*) Titulus est valde mutilatus. Fortasse legendum est : in [honorem 
domus divinae] / Libero jet Liberae ] / et Pa[ reis . . . ] aria . ... j fisci- 
n]am .... et] sign]a tria .... dedit] 

2 ) Ergo omnium, qui Libero sacrum dant, nemo primipilaris ordinem 
excedit. 

Quodsi quaerimus, qua religione Liberum milites per- 
multi coluerint, non facile est rem ad liquidum perducere. 
Etenim quae ratio ac necessitudo cogitari potest inter milites 
et vini deum, cuius vestigium insuper in lapidibus ne mini- 
mum quidem extat? At mysticam Liberi naturam profers, 
qualia numina colere militibus magnae curae fuisse satis 
constat. Qua in sententia perseverare nos prohibet, quod 
inscriptiones militum Libero dicatae nisi in provinciis ad 
Danubium sitis nullae inveniuntur; etenim Germaniae unam 
valde incertam (v. p. 18) afferunt. Si autem mysticum 
Liberi numen milites in universum coluissent, etiam reli- 
quarum provinciarum legiones titulos praeberent. Quae 
cum ita sunt, nihil reliquum esse video quam ut viam a 
G. Wissowa patefactam ingressi inscriptiones militares Danu- 
binas ad cultum Liberi eum, qui proprius est illarum pro- 
vinciarum, pertinere sumamus. Et moneo ut tituli Libero 
Liberaeque dedicati plures inventi sunt in Pannonia inferiore 
et Dacia quam in Dalmatia et Pannonia superiore, ita 
militum quoque inscriptiones plures effossas esse in illis 
provinciis. 

Denique nunc etiam cognoscitur, cur in provinciis ad 
Danubium sitis incriptiones Liberi repertae sint tot, quot 
ne in Italia quidem. 

Cuius Liberi qualis fuit cultus? Liberum ut vini deum 
exhibent Suppi. 10275, cuius tituli valde mutili interpretatio 
quamquam dubia est, tamen vineas et vini cupas } quas viri 
docti interpretati sunt, ad vini deum spectare in propatulo est, 
et C1L III 3295 (Libero patri / Scxt.; colonus vinum exutre in 
urnam patulam effundit coniuge a tergo uvas in corbe capiti im- 
posita ferente. Liberi effigies parte superiore expressa cum 
Cerere deest) ; hae duae inscriptiones repertae sunt in Pannonia 
inferiore. In Pannonia superiore Suppi. 10904 (deo sancto 
Libero ; in latere dextro uva); in Dalmatia: 3046 (Libero 
pat(ri ) I Aug(usio) sac(rum) I L. Volumnius Pudens I v . s. 
/. m. ; in altero latere extant pedum et thyrsus, in altero 

vas cum racemis) ; 3093 ( Veselia / Felicetas / Libero m(agno) / 
patri I Torclesi I ex voto, ad quem titulum Mommsen : Tor - 
clensis cognomen licet ethnici formam habeat , tamen declinatum 
videtur nescio quomodo a torculari (i. e. prelo)); 9934 (Libero 
patri I sac(rum) I Iulia Firmi I lia v. s. /. m.; in latere sinistro 
extat haedus sub vite uvam comedens, in latere dextro panthera, 
pone eam thyrsus vittatus). Itemque cognoscimus deum 
agrestem in titulis Pannoniae superioris 3923 (Silvan(o) / 
Aug(usto) sac(rum) I et L(ibero) p( atri) M \ Val(erius) / 
Pulienus v . s . /. m.) et 3957 (Libero patri I et [Silvano] 
dom(estico) Aurel(ius) Quint(us) b(ene)f(iciarius) co(n)~ 
s(ularis) / v. s. /. m .). 

Ad mysticam Liberi naturam spectant Dalmatiae titulus 
2903 (Isidi Ser api Libe[r(o)] I Liberae voto I suscepto pro 
salute I Scapulae fili sui I Quinctius Paris I s . /. m.) } quia 
deus noster coniunctus est cum Iside et Serapi, et Daciae 
1303 (Libero [pjatri et Li[b]ere Hercliafnjis et cervabu[s] 
Romanus Aug(usti) n (ostri) et Aur(elia) Creste vo[t(um)] 
posuerunt .). Ad hunc titulum adnotat Th. Mommsen : 
Hercliani et cervae fuerunt fortasse collegia duo virorum 
feminarumque cum illorum numinum cultu nescio' quo modo 
coniuncta, et G. Wissowa 1. 1. p. 2028 ad verba Theodori 
Mommsen respiciens collegia fuisse numinum mysticorum 
censet, quocum bene consentiunt feminae religioni potissimum 
mysticae addictae. 

Memoratu praeterea digni sunt Daciae titulus 7681 
(I(ovi) o(ptimo) m(aximo) [et] / [Hjercul(i) invicto et Liber (o) 
pa(tri) I Aur[(elius)] Gai[u]s et Aur(elius) Ingen[u]u[sJ 
sacer! dotes ex vot(o) p(osuerunt)) et Pannoniae superioris 
4363 (I(ovi) o(piimo) m(aximo) / lunoni reginae I Minervae 
Neptuno I Libero pat(ri) Dianae I ceterisq(ue) dibus L . / 
Antonius Sabinianus \ Cornic . /. leg. leg. ad(iutricis) I p(iae) 
[f(idelis)] Se[v(erae)] templum vetust(ate) I conlapsum / fa]c[i ] 
undum I cur(avit) cum Aureliano I con(sulari)). Hoc titulo 
tria paria deorum appellantur: Iuppiter luno, Minerva 

Neptunus, qui compositi sunt more Graecorum (cf. Preller 
myth. Rom. II p. 123 adn. 3), Liber Diana. Haec Diana 
num fuerit Hecate 1 ) definire non ausim. 

Haec sunt eadem, quae de Liberi in aliis provinciis 
cultu observavimus. Praeterea autem novam quandam dei 
vim esse statuendam censeo, dei nimirum indigenae. Valde 
enim mirum est, quod voluminis III tot inscriptiones unam 
praebent aedem, unum sacerdotem. Templum fuit Naronae, 
in urbe Dalmatiae, quod tangunt tituli I 1469 = HI 1784 
(P. Annaeus Q(uinti) l(ibertus) I Epicadus I aedem Leiberi / 
patrus faciund(am) l coir(avit) lub(ens) mer(iio)); 1786 (M 
Lusi Sei veri c(larissimi) v(iri) / Modestus I Lib(ero) templum I 
ex voto restituit); 1789 = 6363 = 8485 (Q. Pisenius 
Se /ver inus (centurio) l[eg(ionis)] XI Cl(audiae) / templum 
Lib(eri) pat(ris) / vetustate corrupi tum porticib(us) adiect(is) 
restituit); 1790 = 6362 = 8484 (templum Liberi I patris 
et Liberae vet[us] Itate delabsum restituit / coh(ors) I B [e] Ig(ica) 
adiectis poriticibus curam agente I FI. Victore / leg(ionis) I 
ad(iut ricis) p(iae) f(idelis) Severo et Pompeiano II cos. (a. 
p. C. 173)). Cum eodem fano cohaerent quodammodo I 
1470= 111,1785 (L. [LJaetili I Liber(o)p(atri)! eisdem .....); 
1787 (L(ibero) A(ugusto) s(acrum) / Lusius / Felicio j L. Lusi 
Se Iverini / liber t(us) posuit) ; 1788 (fortasse L(ibero) A(gusto) 
s(acrum)). Inde comperimus templum Liberi Naronae fuisse 
iam aetate reipublicae liberae et ad minimum usque ad 
initium saeculi p. C. III mansisse. Neque restitutum esset 
tam saepe, nisi cultorum frequentia floruisset. De numine 
autem fani idem dicendum est quod de numine Capitolino. 
Nam Liber Liberaque communem sedem tenebant ita, ut 
haec esset avrvao< quae vocatur, ille templi possessor, cuius 
nomine solo aedes significari solebat. Quo cum templo vel 
certe cum numine ibi cuho coniungendum esse sacerdotium 
Liberi memoratum in titulo III 2931 (M. Trebio / Proculo / 
equom publ(icum) / hab(enti) sacer (doti) Lib(eri) / II vir(o) 

') Vide quae disserui p. 9 seq. f 



J 

aedil(i) Arba / Trebia M Jil(ia)l Procula I patri t(estamento) 
p(oni) i(ussit)) item in Dalmatia reperto mihi videtur esse 
verisimile. x ) 

Quodsi in Dalmatia regionibusque vicinis Liber fre- 
quentissime colebatur, ita ut templa atque sacerdotes haberet, 
satis profecto miramur, quod alibi aedes Liberi vel Liberi 
Liberaeque nulla est reperta, id quod casu evenisse propter 
multitudinem titulorum prorsus nego. Potius censeo in 
Pannonia inferiore et Dacia (v. p. 1 9 sqq.) cultum praevaluisse 
deorum indigenarum, quibus templum ac sacerdotes non 
erant. 

Restat, ut de libertinis Libero dedicantibus pauca disseram. 
Nam iis necessitudinem quandam fuisse cum deo ut statuant 
sunt quos nomen ipsum adducat. Quae quam falsa sit con- 
iectura demonstrare mihi in animo est. 

Titulos dedicant libertini hos : II 1 108. III 1303. 1 548. 1784 
= I 1469. 1786. 1787. 3466. 4297. V 793. VI 5796. IX 
2197. 2251. 3603. X 1584. 1586. XI 358 (seviri Augustales); 
et nominibus argumento usus huc afferas III 2930 (Qui- 
netius Paris). 3094 (Aristio). 8430 ( Epaphroditus ). X 
5045 (Secundio cf. X 2511. 4279). XIV 27 ( Chryserus ). 
Praeterea dedicant servi III 704. 5122. IX 3571. 4513. 

Horum titulorum maxima pars in provinciis ad Danubium 
sitis reperta est neque, quoniam de cultu Liberi ibi usitato 
satis lucide disputasse nobis videmur, ullam praebet causam 
offendendi. Reliqui attribuuntur Hispaniae et Italiae, sed 
ita, ut illa provincia 'unum titulum prodat. Inscriptionum 
autem in Italia repertarum pars celebrat numen mysticum 
(VI 8796. X 1584. 5045), pars vini deum (IX 3571. 4513). 
Itaque nulla testimonia restant, e quibus rationem propriam 
inter Liberum et libertinos ei sacra dantes intercessisse 
concludendum sit. Nam qui pauci reliqui sunt iis easdem 

*) Et aedem Liberi Augusti Polae (v. p. 20) consecratam fuisse 
eidem numini cui aedem Naronae sitam mihi est persuasum. 

dei potestates atque ceteris titulis a nobis recensis quominus 
subiciamu8, brevitas inscriptionum nos non impedit. Quae 
cum ita sint praefacte nego necessitudinis illius, quam esse 
inter nomen dei Liberi et libertatem vel antiqui affirmant, 
adminiculum fuisse ullum in cultu Liberi. L. Preller myth. 
Rom. II 8 p. 51 scribit: Was speziell den Liber pater betrifft , 
so wurde er in den Stddten hdujig ais Symbol der btirger- 
lichen Freiheit verekrt , daher man sein Bild wie das seines 
Gesellcn , des bekannten Silen Marsyas aus Klein asien 7 nicht 
selten auf den Markten /and, u. a. in Rom, auctore usus 
Servio, qui adnotat ad Verg. Aen III 20: quod sacrifi- 
catur Libero haec causa est, ut signum sit liberae civitatis ; 
sed in liberis civitatibus simulacrum Marsyae erat, qui in 
tutela Liberi patris est . Idem ad IV 57 : Marsyas, eius 
(Liberi) minister in foro positus. Alii loci a viro doctissimo 
allati nihil aliud praebent. Verum inde nil sequitur nisi 
ut Servius de origine nominis Liberi idem senserit quod 
ceteri scriptores veteres, quam sententiam ne temere amplec- 
tamur sescenti errores aperti etymologorum antiquorum 
vehementer nos monent. Et statuam Liberi ut signum 
libertatis in foro positam fuisse nec supra apud Servium 
neque alicubi memoratum video. Marsyam solum ita fuisse 
positum scriptores testantur, quem cum Liberi cultu Romano 
nullo vinculo cohaerere post egregiam Henrici Jordani 
dissertationem (Marsyas auf dem Forum in Rom, Berolini 
1883) demonstrare superfluum est. Liberum ut patronum 
Libertatis frustra quaeras. Libertini venerabantur Feroniam. 1 ) 
Nullus extat titulus Libero ob libertatem dedicatus, qui non 
desideraretur, si Romani deum hoc sensu coluissent, prae- 
sertim cum aliis numinibus ob libertatem sacra darentur. 
Deinde nummis Libertatis caput saepissime, Liberi nusquam 
ut signum libertatis insculptum est. 2 ) 

1 ) Cf. Serv. ad Verg. Aen. VIH 564 et Liv. XXII 1, 18. 

*) Cohen m6d. cons. p. 270 nummos n. 5 a patre Catonis Uticensis et n. 
8 a Catone ipso percussos imaginem Liberi hederigeri ferre censet; in 

Idem quod tituli docent monumenta signaque Liberi *) 
(cf. G. Wissowa 1. 1. 2029 : die rdmische Sacralkunst kat 
nicht durch Modtjizirtmg der griechischen Dionysosdar- 
stellung einen eignen Liberty pus geschaffen, sondern den 
ersteren einfach ubernommen)j in quibus attributa dei ut 
vas, racemi, uvae, hircus, thyrsus, panthera, alia promiscue 
adhibentur, ita ut thyrsum et pantheram, quae signa 
primo ad mysticum numen solum spectabant, et monumentis 
ad vini deum pertinentibus adscriptas inveniamus ut in III 
3046. 9934. VI 468. IX 3571. 



altera parte est Victoria, quae et ipsa in nummis capite Libertatis 
signatis cernitur ; at priorem imaginem Liberum repraesentare recte 
negavit Babelonius (Descr. des monn. de la r6publ. rom. I p. 371 n. 7 
et p. 376 n. 11) Libertatem potius agnoscens. 

‘) Hic est conspectus nummorum Liberi capite signatorum tempo- 
ribus reipublicae liberae. Nomen dei nusquam in nummis inscriptum 
est, sed Liber cognoscitur ex attributis. Nummus antiquissimus capite 
Liberi signatus a. C. Cassio Longino monetario anni a. C. 109 (Babelon, 
1. 1. I 326). Praeterea gens Cassia percussit a. 79 Babel. I 329 n. 6 = 
Cohen m£d. cons. 82 n. 7. Cuius gentis nummis Liberum esse insculptum, 
quod Spurius Cassius 493 a. C. templum Cereris Liberi Liberaeque 
voverit Babelon adnotat. Babel. II 491 n. 2 percussus est a. Q. Titio 

90 a. C. Babel, n 545 n. 16 = Cohen 331 n. 17 ; Bab. II 545 n. 17 = 

Coh. p. 331 n. 18 cussi a. C. Vibio Pansa consule a. 43. Ad Cerealia 
pertinent item Babel. II 566 n. 3 = Cohen 337 n. 3 a M. Volteio 
M. f. cussus a. 88. Babel. II 548 n. 24 — Cohen 331 n. 24 gentis 
Vibiae. Cuius gentis nummis imagines Liberi, Sileni, Panis eorumque 
attributa impressa esse propter cognomen gentis Pansa Babelon et 
Cohen adnotant. Babelon I 179 n. 61 = Cohen 30 n. 44 ante a. 38 
cussus capita Antonii et Octavii portans fert formam cistophororum 
qui vocantur. Frequentissime Liberum exhibent nummi P. Petronii 
Turpiliani, monetarii a. 20. Babel. II 294 n. 1 = Cohen 244 n. 7 ; 
Bab. 295 n. 4 = Coh. 245 n. 11 ; Bab. 297 n. 8 = Coh. 245 n. 10; 
Bab. 297 n. 10 = Coh. 244 n. 5; Bab. 299 n. 13 = Coh. 244 n. 2; 

Bab. 299 n. 14 = Coh. 244 n. 3. Cuius gentis anus a Tarquinio 

Superbo libros Sibyllinos, quibus suadentibus cultus Cereris Liberi 
Liberaeque Romam invectus est, exscribere iussus est. Oscorum num- 
mus aureus a. 88 vel 87 a sociis cussus signa mystica fert (cf. Fried- 
laender, Osk. MOnzen p. 73. 80). Imperatorum Septimii Severi, Cara- 

Caput II. 

De Liberi dei origine religionisque mutationibus . 

Nomen Liberi dei scriptores antiqui derivant a liberando 
et libertate. Ita secundum Paulum p. 115 Liber repertor 
vini ideo sic ap fellatur , quod vino nimio usi omnia libere 
loquantur . Atque Varro apud Augustinum de civ. dei VI 
9 Liberum nominatum vult, quod mares in coeundo per eius 
beneficium emissis seminibus liberentur et Seneca de tranq. 
an. XV 15, quia liberat servitio curarum animos . Atque 
etiam vetustissimi Romanorum scriptores Liberum cum 
adiectivo liber composuerunt ; nam Naevius (Fest. 116) canit: 
libera lingua loquemur ludis Liberalibus et Plautus Cist. 
I, 2, 8 : Quiaque adeo me complevi dore Liberi \ Magis libera 
uti lingua collibitum est mihi 

Quam sententiam viri docti nostrae aetatis plurimi 
(Corssen Ausspr. I * 379. V. Hehn Kulturpflanzen und 
Haustiere 8 p. 70. Preller myth. Rom. II p. 47, alii) amplexi 
sunt, nonnulli (Curtius Etymol. 6 365, 367. Danielsson ap. 
Pauli Altit. Stud. IV 1885 p. 156) Liberum rettulerunt 
ad libare ; nam utrobique extat radix lib , quae in nomine 
dei requiritur. Quare H. Jordan ap. Prellerum myth. Rom. II 
48 adn. rem in medio reliquit utra derivatio praeferenda 
sit pendere e natura numinis arbitratus. 

Iam vero cum in cultu Liberi nullum vinculum inter 
nomen eius et libertatem intercedere invenerimus (v. p. 24 sq.), 
illam coniecturam longe abicio. Potius respectis omnibus 



callae, Claudii II, Gallieni nummi exhibent etiam Liberum patrem, sed 
nusquam ut patronum libertatis ; at Libertatis imago saepissime invenitur. 
Ubique est deus Graecus eiusque imago in omnibus nummis eadem 
est : caput adulescentis imberbis hedera vel pampino ornatum ; attributa 
sunt notissima. — Una cum inscriptionibus ad nostram aetatem servata 
sunt signa Liberi in titulis III 4297. 7916. 7917. VI 8796. XI 3366. 
XII 2183, attributa dei in titulis IU 930. 3046. 3295. Suppi. 7498. 7681. 
7683. 8673. 8674. 9752. 9934. 10904. VI 463. 468. IX 3571. 

iis quae de Liberi natura indagari possunt radicem lib 
notionem creandi ac largiendi habuisse necesse esse contendo. 

V. Hehn 1. 1. Liberum deum fuisse indigetem negans 
e Graecia Romam esse accersitum affirmat. Dionysum 
enim illum, qui Avolor, 5 Elevbtqioo., Avaiog , similiter cogno- 
minabatur, latino nomine accepto primitus Iovi attributum 
fuisse, ita ut habeas Iovem Liberum, deinde deum factum 
esse sui iuris. Quam coniecturam vir singularis facile fecit, 
utpote qui vocabulum vinum ab olvog derivans non modo 
vitium culturam, sed etiam deum vini Graecis auctoribus in 
Italiam transisse pro certo habuerit. *) Attamen non dubito, 
quin V. Hehn, si hemerologia et egregium Theodori Momnisen 
commentarium inspexisset, sententiam suam de Libero deo 
adventicio quam longissime abiecturus fuerit. Nam cum 
hemerologia ferias L I B E R (alia) sive LIB (er alia) maioribus 
litteris expressas contineant 2 ), inde comperimus iam in 
Numae qui vocantur fastis recedentibus ad eam religionis 
Romanae aetatem, quae adhuc immunis erat a superstitionis 
Graecae infectione, Libero deo proprias ferias fuisse adscriptas. 
Accedit quod Libero exstructum fuit sacellum in Capitolio. 
In fastis enim Farnesianis sacrum adnotatur Libero in 
Cap(iiolio) et in hoc ipso fano signu(m) Lib(eri) patris , 
quod fuit in Capitolio (CIL X 1402), quin positum fuerit 
vix erit qui in dubitationem vocare velit. Cum vero dii 
peregrini ante secundum a. C. saeculum domicilia non 
acceperint intra pomerium, nedum in Capitolio, Liberi 
autem aedicula hoc tempore certe antiquior fuerit, 3 ) etiam 
inde de patria dei origine dubitare non possumus. 



') De origine vini adeundus est etiam W. Helbig, die Italiker in 
der Poebene p. 16 et 109. 

*) Vide p. 1. De altera adnotatione ad hunc diem AGON (iuv\) 
sive AG (onium) cf. Wissowa, de feriis anni Rom. vetustissimi observ. 
sel. p. XI sq. 

*) Aust, de aedibus sacris populi Romani p. 50. 

Quae cum ita sint valde est mirum, quod nuperrime 
O. Gilbert, Gesch. und Topogr. der Stadt Rom II p. 209 
adn. 1. p. 210 adn. p. 244 adn. 2 sententiae Hehnii. rursus 
assensus est. Sed quas novas causas vir doctus protulit iis 
res ita non extra dubitationem posita est, x ) ut ipse latinum 
deum Liberum olim extitisse facere non possit quin concedat. 

Verum etiam firmissimum quo V. Hehn usus est argu- 
mentum nihil habet auctoritatis. Etenim licet vitium cultura 
posteriore demum tempore e Graecia in Italiam invecta 
sit, ad Liberum deum hoc non spectat. Nam Liber initio 
deus vini non fuit. Iam priorem dei naturam ut cognos- 
scamus, quae nobis de Liberalibus, feriis Liberi vetustissimis, 
tradita sunt accuratius consideremus. 

Supra p. 2 notavi nomen Liberalium a scriptoribus 
trifariam esse adhibitum : primum ad diem XVI Kal. April. 

l ) O. enim Gilbert ut pudenda virilia ab incolis Lanuvinis per Liberi 
dies festos colerentur vetustissimum fuisse morem affirmans contendit 
deum esse , Uovvaov , cum dicit phallum colere fuisse Graecorum. Sed 
primum de vetustate illius Liberi Lanuvini cultus non omnes dubitationes 
remotae sunt (v. infra), tum etiam Romanos membrum virile coluisse 
demonstrat Plinius n. h. XXVIfl 39 (Fascinus .... qui deus inter 
sacra Romana a Vestalibus colitur); cf. ea quae Aust in Roscheri. lex. 
myth. II 662 disseruit. Deinde p. 244 adn. 2 de templo Cereris Liberi 
Liberacque disserens Cererem esse deam indigetem affirmat, sed 
llenrico Jordano in Prelleri myth. Rom. II p. 49 adn. par Liberum 
Liberamque Italicae esse originis, quod Romanorum mos binos deos 
.eodem nomine appellandi usitatior sit quam qui non fuerit proprius 
religionis gentium Italicarum, contendenti vehementer adversatur. At 
enim paria nomina in suam rem vertens concludit, dass wir es hier mit 
einer kunstlichen Bildung zu thun habep, die dem Liber zu Gefallen aucft 
die Koof] ebenso benannte. Sed si duo numina artius inter se coniun- 
gere Romanis visum est, cur Kbqi\v non adiunxerunt < tr]u rjToi, filiam matri ? 

Quodsi R. Reitzenstein, Epigramm und Skolion p. 216 contra 
Jordanum Uqthiu T« Avauiv Syracusis cultam auxilio vocat, hoc rem non 
expedit. Nam non '/qTtiu* accersita est, sed Abyq, cui cognomen 
Avaiu non erat. — Inspicias praeterea p. 4 adn. 2, ubi de cognomine 
patre dei Romani proprio monui* 

denotandam, deinde per errorem loco ludorum Cereris, l ) 
tum maxime ad Jiovuoia latine vertenda. *) 

Restant qui ferias ipsas easque Romanas respiciant 
Varro et Ovidius. Ille ut nomen interpretaretur 1. 1. VI 14 : 
Liberalia dicta } quod 'per totum oppidum eo die sedent sacer- 
dotes Li6ert\ anus hedera coronatae , cum libis et foculo pro 
emptore sacrificantes ; hic fast. III 713 sqq. missis iis, quae 
multa inania ad ritus explicandos finxit : vilis anus hedera 
cincta populos ad sua liba vocat . Uterque idem tradit. Ac 
primum quidem tenendum est utrumque scriptorem esse 
usum tempore praesenti, unde sequitur, ut ista instituta 
primo a. C. saeculo adhuc observata sint. Eadem num 
fuerint priscis temporibus dubitari potest. 

Liberalia ut feriae publicae celebrabantur publicis sacris, 
quae utrumque scriptorem non commemorasse eo magis est 
mirum, quod et Varro et Ovidius inlustrare aggressi sunt 
Liberalium nomen ac ritum eaque cohaerent cum sacro 
publico, non cum privata quadam sollemnitate. s ) Illud vero 
sollemne publicum opinor auctores ideo neglexisse, quia 
fiebat quidem, sed erat obsoletum. Obsoletum autem erat, 
quia sacellum in Capitolio situm et sacrum erant dedicata 
deo indigeti prorsus diverso a Libero eo, quem Romani 
tum praecipue venerabantur cum Cerere coniunctum. Itaque 
cum haec sacra fierent publice usque ad tempora recen- 
tissima, cuius Romanorum consuetudinis prisca retinendi 
permulta extant exempla, ea, quae non erant civitatis, sed 
privati hominis mutata sunt eo sensu, ut instituta ritusque 

*) Hos spectat fortasse Tertullianus apol. 42, qui testis est Liber- 
alibus in publico epula esse parata. Nam Cerealibus convivia plebis 
fiebant. 

*) Hoc in numero referendi sunt praeter alios ludi Liberales Naevii 
(Fcst p. 116: libera lingua loquemur ludis Liberalibus), Tamen haec 
Liberalium significatio tum rara fuisse videtur. Nam et Plautus et 
Terentius semper vocabulo Graeco utebantur (Cist. v. 91. 158. Cure, 
v. 644. Pseud. v. 59. Heaut. v. 162.) 

*) Erravit J. Marquardt, R5m. Staatsverw. III 8 p. 212 adn. 4. 



Digitized by 



Google 




31 



numinis peregrini iamdudum culti etiam ad illas ferias trans- 
ferrentur. Sollemnia autem a Varrone et Ovidio memorata 
redolent Graeciam. Etenim quo spectant mulieres sacra 
deo ita praestantes, ut ampliore sensu a Varrone sacerdotes 
nominentur nisi ad numen Graecum ? Adde quod anus illae 
erant coronatae hedera dei Graeci propria. x ) Praeterea 
argumentum non leve sumo ex Saturnalibus, quae feriae ut 
institutae in honorem dei indigetis ita inde ab a. 217 graeco 
ritu fiebant (cf. Catonis frg. p. 48, 14 Jordan). 

Verum enim vero quod Liberalibus vini, cuius reper- 
torem potissimum ac tutorem Romani Graecorum morem 
secuti Liberum venerabantur, mentio non fit, id ipsum 
gravissimam mihi praebet ansam coniciendi Romanos suum 
Liberum aliter coluisse atque numen veste indutum Graeca. 
Idemque docet mos pueris dandi Liberalibus togam virilem, 
cuius usus testes sunt Ovidius fast. III 771 sqq. et Cicero 
ad fam. XII 25, 1 ( dies festus a. d. XVI Kal % ApriL quo 
toga virilis dari solebat ). 

Manifestum enim est pueros togam 2 ) sumpsisse Libe- 
ralibus non per casum, sed quia iis erat necessitudo quaedam 
cum deo, in cuius honorem feriae celebrabantur, quae necessi- 
tudo ut remotissima erat a cultu numinis Graeci ab Ovidio 
usquequaque cogitati ita firmissimum promitur fundamentum 
ut fulciatur inde, quod Ovidius morem illum carmine copiosius 
celebravit, id quod nisi pueri aetatem virilem ingressi et 
Liberum coluissent non fecisset. 

Quae adhuc de dei Liberi origine disserens extra dubi- 
tationem omnem posuisse mihi videor, ea ut complectar, 
Libero ante aetatem reipublicae liberae fuerunt dedicata 
feriae templumque i. e. deus fuit sui iuris atque indiges. 
Neque vero hi honores dati erant vini deo, sed ei, cui 

*) Cf. ea quae Thraemer in Roscheri lex. myth. I 1060 exposuit. 

*) Toga virilis a poetis nominatur etiam toga libera . Haec signi- 
ficatio utrum orta sit ob memoriam dei Liberi an quod pueri liberiorem 
vitam (Ovid. fast. m 778) ingredi coepisse visi sint incertum est. 

necessitudo quaedam erat cum pueris. Romanis autem etsi 
priscum deum eique ferias a maioribus dicatas etiamtum 
colebant, qua natura initio fuerit numen per saecula de 
memoria exciderat ; fingebant sibi deum Graecum eiusque 
caerimonias instituebant et agebant. 

Venimus nunc ad Varronis libros antiquitatum. In 
libro XVI quo agitur de dis selectis Liber occurrit deus 
•fecunditatis ac seminum, sed nusquam inter deum Graecum 
et Romanum fit discrimen, quod Varro omnino non agnoscit. x ) 
Itaque tantum abest, ut in libro XVI deum Romanum 
tangi colligamus, ut Varronem ad hanc Liberi naturam 
.denotandam phalli cultum Graecorum respexisse pro certo 
habeamus. 

Neque aliter iudico de pudendis virilibus in Liberi 
honorem per Italiae compita cultis, quibus sacris maxime 

*) Cf. frg. libri XVI, quae Erdm. Schwarz (JahrbCich. fflr klass. 
Philol. Suppi. XVI p. 405 sqq.) composuit ; August. de civ. dei VII 21 : 
Liberum liquidis seminibus ac per hoc non solum liquoribus fructuum 9 
quorum quodam modo primatum vinum tenet , verum etiam seminibus ani- 
malium praefecerunt ; VII 19: Quid ad haec (sc. semina) dii alii requi- 
runtur , maxime Liber ct Libera, id est Ceres ? De quibus rursus, quod 
semen attinet, tanta dicit, quasi de Saturno nihil dixerit ; VI 9 : Ad 
haec addunt mulieres attributas Libero et vinum propter libidinem conci- 
tandam. Sic Bacchanalia summa celebrabantur insania : ubi Varro ipse 
confitetur a Bacchanlibus talia fieri non potuisse nisi mente commota . 
Haec tamen postea displicuerunt senatui saniori, et ea iussit auferri ; 
VII 21 : / nter cetera, quae praetermittere, quoniam multa sunt, cogor , 
in Italiae compitis quaedam dicit sacra Liberi celebrata cum tanta licentia 
turpitudinis, ut in eius honorem pudenda virilia colerentur, non saltem 
aliquantum verecundiore secreto, sed in propatulo exultante nequitia . Nam 
hoc turpe membrum per Liberi dies festos cum honore magno plostellis 
impositum prius rure in compitis et usque in urbetn postea vectabatur. 
In oppido autem Lavinio unus IJbero totus mensis tribuebatur, cuius 
diebus omnes verbis fiagitiosissimis uterentur, donec illud membrum per 
forum transvectum esset atque in loco suo quiesceret . Cui membro inho- 
nesto matrem familias honestissimam palam coronam necesse erat imponere. 
Sic videlicet Liber dens placandus fuerat pro eventibus seminum, sic ab 
agris fascinatio repellenda ; VI 24 : In Liberi sacris honesta matrona 
pudenda virilia coronabat spectante multitudine. 

Lanuvini indulgebant. Nam licet etiam Romani membrum 
virile ut signum fertilitatis coluerint 1 ), tamen tribuebatur 
in oppido Lavinio unus Libero totus mensis , cuius diebus 
omnes verbis flagitiosissimis uterentur, donec illud membrum 
per forum transvectum esset atque in loco suo quiesceret , 
qui dies festi per tam longum temporis spatium producti 
et cum maxima licentia celebrati explicari non possunt, nisi 
de vindemia per totum mensem facta cogitetur. Ergo Liber 
iam deus est vini. Adde quod dies festi illi celebrabantur 
Varronis aetate, sed quo tempore institui coepti sint erui 
haudquaquam potest*. 

Verum inquirentibus nobis de prisca Liberi natura 
lucem allaturum esse spero antiquitatum librum XIV quo 
agitur de dis certis. Varronis fragmenta ad nostrum deum 
spectantia huc appono: August. de civ. dei VI 11: ipse 
(sc. summus deus) sit Liber in vineis ; ipse sit postremo 
etiam in illa turba quasi plebeiorum deorum : ipse praesit 
nomine Liberi virorum seminibus et nomine Liberae feminarum . 
VI 9 : Liberum a liberamento appellatum volunt , quod mares 
in coeundo per cius bene ficium emissis seminibus liberentur ; 
hoc idem in feminis agere Liberam , quam etiam Venerem 
putant , quod et ipsas perhibeant semina emittere; ct ob hoc 
Libero eandem virilem corporis patrem in templo poni, fe- 
mineam Liberae . VII 2 : Haec numina utrum propter 
maiores in mundo administrat iones selecta dicuntur an quod 
populis magis innotuerunt maior que est eis cultus exhibitus? 
Si propter ea quod opera maiora ab his administrantur in 
mundo , non eos invenire debuimus inter illam quasi plebe iam 
numinum multitudinem minutis opusculis deputatam .... ibi 
est Liber , qui marem effuso semine liberat ; ibi Libera, quam 
et Venerem volunt, quae hoc idem beneficium conferat feminae, 
ut etiam ipsa emisso semine liberetur . Omnes hi ex illis 
sunt, qui selecti appellantur . VII 3 : confert selectus Liber 



l ) Cf. p. 29 adn. 1. 

eiusdem seminis emissionem viris ; confert hoc idem Libera, 
quae Ceres seu Venus est, feminis . — Liber et Libera seminum 
commotores vel emissores . VII 16 : Liberum et Cererem 

-praeponunt seminibus , vel illum masculinis , illam femininis . *) 

Videmus Varonem in libro XIV Libero prorsus aliam 
potestatem attribuisse quam in libro XVI ceterisque scriptis. 
Nam ille deus nisi hominis procreandi nullam habet pote- 
statem, cuius vestigium Libero posteriorum temporum non 
adhaeret. At non deest, quare Liber seminibus hominis sit 
praepositus, quod mares effuso semine liberat . Sed hanc 
explicationem esse stultissimam neque consonam venerationi 
Liberi, verum etymologiae causa inventam, ut muneri dei 
conveniat cum nomine, quin censeat vix credo erit. Accedit 
quod idem munus feminis praestare Libera dicitur. 2 ) 

Quare cum teneamus Liberum habuisse potestatem 
eam, quam habuit deus neque Graecus neque Romanus 
Graecarum fabularum infectione mutatus, solis a priscis 
Romanis Liberum seminibus hominum praeesse creditum 
concludere licet, quae conclusio bene quadrat ad vetustissimas 
dei ferias, Liberalia. 

Ut enim etiam Varro dies festos ad numen Graecum 
rettulit, ita nobis ipsis fuit statutum ferias et a vini deo 
esse abiudicandas et cum pueris in aetatem virilem ingre- 
dientibus coniungendas. lam vero pueri Liberum venerari 
solebant tum, cum in aetatem virilem ingressi erant i. e. 
vis iis erat hominis gignendi. Nam ea fuit prima causa 
sollemnitatis, non toga sumenda, qui mos posteriore tempore 
institutus illam causam e memoria Romanorum obscuravit 
atque abstulit. 



1 ) Hoc loco Augustinus vel Varro Cererem neglegentius pro Libera 
posuit non modo nomine, sed etiam re permutatis ; nam pergit : vel 
illum liquori , illam vero ariditati seminum , id quod nos commonefacit 
de vino et pane. 

*) Cf. R. Peter in Roscheri lex. myth. II 153. 

Ergo e paucis quae ferunt ad priscum deum vestigiis 
apparet Romanos Libero attribuisse vim creandi, quam 
deinceps ampliore sensu valuisse non modo ad hominem 
gignendum, sed etiam ad animalia frugesque procreanda 
consentaneum est. 

Quoniam Liberum ut patronum puberum adulescentium 
cognovimus, nobis in mentem venit Iovis eodem sensu culti 
(Serv. ad Verg. Ecl. IV 50 : Iovem merito puerorum dicunt 
incrementa curare, quia cum pueri togam virilem sumpserint 
ad Capitolium emit) idque solum nos moneret, ut duo 
numina quodammodo inter se coniungeremus, nisi insuper 
Iovis Liberi cultus ad memoriam nostram plane esset servatus. 
Atque ne longus sim, mihi est persuasum Liberum se disiunxisse 
a Iove Libero ac deum factum esse sui iuris *), quod simile 
G. Wissowa in Roscheri lex. myth. II 2022 coniecisse puto; 
cum dicit ita: Wahrscheinlich ist Liber in dhnlicher Weise 
wie Quirinus aus einem Attribut einer andern Gottkeit zum 
selbstandigen Gott erwachsen. 2 ) 

Extant quibus Iovem Liberum in Italia cultum esse 
demonstretur testimonia haec: in Frentanis inventum est 
caput Iovis barbati aeneum antiqui temporis, cui subscriptum 
est Ioveis Lofreis (Th. Mommsen Dial. t. VII 2 = Zwetaieff 
Syll. inscr. Osc. t. I 2); Furfone Vestinorum a. 696 u. c. 
aedes Iovi Libero dedicata est (C1L I 603 = IX 3513); 
ad Cures, urbem Sabinorum, repertum titulum lovei Leibero 
s . edidit H. Jordan in indice lect. Regim. 1886/87 p. 3 
eumque septimo u. c. saeculo adseribendum esse iudicat. 
Eodem loco vir inlustris Mommsenum vituperat, quod titulos 
Capuanum anni p. C. 15 CIL X 3786 ( Druso Caesare 
C. Norb(ano) / cos . / Iovi Liber(o) — sequuntur nomina sex 

*) Libera dea non obstat; nam haec trahit originem a Libero. 

*) Placet similem inter . 1(a et i hdvuaov rationem intercessisse 
attingere; legitur ap. Kaibel, inscr. Gr. Sic. et It. 1055, 22: ilii IUix/m ; 
Orph. frg. 235: dyXak Ztv <1iovuot. Cf. praeterea quae G. Voigt in 
Roscheri lex. myth. I 1045 sq. disseruit. 

magistrorum — d(e) s(ua) p(ecunia)) et Amiterninum IX 
4513 ('pro salute / P. Betuleni / Apri liberis! que eius Iavi / 
o(ptimo) m(aximo) / Libero Lib(erae) I Niceforus act(or) v. s.) 
in indicibus horum voluminum Iovi Libero detractos Iovi 
Libertati illum, hunc Iovi, Libero, Liberae attribuerit. Neque 
ego quidem intellegere possum, cur titulus X 3786 Iovi 
Libero abiudicandus sit. Sed de titulo IX 4513 Theodoro 
Mommsen adstipulor (v. p. 11). Romae memoria Iovis 
Liberi titulis non firmatur. Fasti soli fratrum Arvalium 
(Henzen p. CCXXXVI) adnotant ad Kal. Sept. sacrum 
dicandum Iovi Libero , Iunoni Reginae in Aventino. Cum 
vero hunc lovcm Liberum et Iovem Libertatem , cuius cultus 
titulis CIL I 1124 = XIV 2579 et XI 657 extra dubitationem 
positus est, eundem fuisse deum verisimillimum sit *), et 
Libertas cognomen recentius sit 2 ), illum Iovem Liberum 
confundere cum eo, quem apud gentes Italicas esse cultum 
tituli supra allati testantur, sunt qui dubitaverint. Accedit 
quod aedes dei, quam aetate demum Camilli aedificatam esse 
Th. Mommsen, res gest. divi Aug. p. 81 coniecit, fuit 
in Aventino. 

Utique valde mirum est, quod Roma et Latium unum 
praebent testimonium Iovis Liberi idque dubitationibus 
obnoxium. Quod numen Romanis omnino ignotum fuisse 
noli accipere. Nam Iuppiter Libertas quamquam recentioris 
temporis tamen etiam Romanos suo Iovi talem vim naturalem, 
qualem fert Liber, adseripsisse lucide inlustrat. Itaque cum 
Iovis Liberi ex ceteris Italiae regionibus testimonia certa 
afferri possint, ne de Romano quidem dubitari potest. 
Verum sic statuo : apud Romanos Iovem Liberum a Libero, 
stirpe eius, esse obscuratum, apud gentes Italicas Iovem 
etiam posteriore tempore naturalem vim prae se tulisse, ita 
ut et Iuppiter Liber et Liber colerentur. 



*) Cf. E. Aust in Roscheri lex. myth. II 664. 

*) H. Jordan ap. Prellerum myth. Rom. I 195 adn. 

Quaeritur nunc, qua potestate fuerit Iuppiter Liber, 
cuius natura plurimum valet etiam ad priscam Liberi naturam, 
praesertim cum Liberum emanasse e Iove Libero pro certo 
habeamus. 

Ac Iovem quidem ut tutorem vindemiarum a Romanis 
cultum esse satis constat. In hemerologiis enim tres dies 
festi ad vinum pertinentes dicati sunt Iovi : Vinalia rustica 
XIV Kal. Sept. quo die flamen Dialis auspicatur vindemiam 
et ut iussit vinum legere agna Iovi facit *) (Varro 1. 1. VI 
16), Meditrinalia a. d. V Id. Oct. quo die primum gustabant 



*) Theodoro Mommsen CIL I 7 p. 315 adnotanti Vinalia rustica 
non esse celebrata pro suscipienda vindemia, quippe quae cadat ad 
maximum in medium mensem Septembrem, adstipulari nequeo. Plinii 
enim verba n. h. XVIII 284 : tria namque tempora fructibus metuebant , 
propter quod instituerunt ferias diesque festos Robigalia r, Floralia , Vinalia 
ita reicit, ut Plinium postea tres dies festos accuratius explicantem 
Vinalia priora , quae nihil ad fructus attinent (XVIII 287), respexisse 
affirmet. Sed inter ferias ad fructus pertinentes Vinalia priora memorare 
eaque eodem tenore dicere ad fructus nihil attinere qui potuit homo 
sanus? Plinius vero Vinalibus rusticis ampliore explicatione opus non 
esse ratus illis verbis: Vinalia priora nihil ad fructus attinent id tantum 
egit, ut impediret, ne duae feriae, Vinalia priora et rustica, confunderentur. 
Quodsi Mommsen pergit : reiecit eam explicationem etiam Varro apud 
eundem XVIII 2S1) significans diem Vinalium rusticorum tempestatibus 
leniendis institutum esse , viro egregio oppono verba sequentia : Varro 
ea fidicula incipiente occidere mane determinat , quod vult initium autumni 
esse et hunc diem tempestatibus leniendis institutum esse. Namque 
vindemiam auspicari — hoc non est uvas decerpere — quo die initium 
esse indicabatur autumni , quod anni tempus potissimum in uvis colli- 
gendis versatur, nonne est in propatulo ? verba Fest.ep. 264, 5: rustica Vinalia 
XIV Kal. Septembris celebrabant , quo die primum vina in urbem defer e- 
banf qui locus Mommseno fundamentum coniciendi praebet, errore 
scripta revera ad Vinalia priora esse referenda J. Marquardt, Rom. 
Staatsverw. III ? 333 adn. 7 et E. Aust in Roscheri lex. myth. II 704 
bene dixerunt. Denique si Mommsen censet has ferias tum institutas 
esse, cum coepit consuetudo apud Romanos vini boni non bibendi nisi 
fere annui (Varro d. r. r. I 65), i. e. posteriore tempore (cf. Vinalia 
priora), quaestio exoritur, num potius feriae dicandae fuerint Libero, in 
cuius cultum interim etiam vinum esse translatum verisimile est. 

mustum, Vinalia priora a. d. IX Kal. Mai. quo die vinum 
novum Iovi libabant. Hisce in sacris publicis celebrandis 
Liber nusquam invenitur. At item Iuppiter frustra a nobis 
requiritur inspicientibus vindemiam ipsam et inscriptiones 
et scriptores vinum tangentes. Itaque Vergilius Georgicon 
libro II nullius dei nisi Liberi mentionem facit, quem sequitur 
Columella XII 18, 4: sacrificia Libero Uber aeque et vasis 
'pressoriis quam sanctissime castissimeque facienda et Paulus 
p. 349: suffimenta dicebant , quae faciebant ex faba milioque 
molito mulso sparso . Ea diis (sc. Libero Liberaeque) eo 
tempore dabantur , quo uvae calcatae prelo premebantur et 
maxime Festus p. 319 : Sacrima appellabant mustum f quod 
Libero sacrificabant pro vineis et vasis et ipso vino conser- 
vandis sicut praemetium de spicis , quas primum messuissent, 
sacrificabant Cereri ’. Ut enim Ceres praeerat frugibus 

ita Liber vitibus. Praeterea menologia rustica adnotant 
Libero sacrum idibus Octobribus (v. p. 5). 

Unde publice Iovi, privatim i. e. praeter tres illas 
ferias omnibus occasionibus soli Libero vinum fuisse attri- 
butum in propatulo est. Quae discrepantia expediri nequit 
nisi statuimus initio Iovem solum vinum tutatum esse, paulatim 
vero in locum eius successisse Liberum ita, ut a Romanis 
ad instituta religionis mutanda haud facile pronis ille diebus 
festis publicis usque ad tempora recentissima celebraretur, 
ceteroquin hic omnino sufficeretur. 

Quae cum ita sint, facile est colligere Vinalia pertinuisse 
ad Iovem qui cognominabatur Liber. Atque Preller myth. 
Rom. I 195 Vinalia Iovi Libero adscribere non dubitat. 
At G. Wissowa 1. 1. p. 2022 ita dicit: eine spezielle Bc- 
ziehung des Iuppiter Liber auf den Weinbau, ais dessefi 
Beschiitzer ja Iuppiter verehrt ivird, lasst sich nicht nach- 
wcisen . Medium tenet locum Aust, qui in Roscheri lex. 
myth. II p. 662 haec disserit : 06 man dem Iuppiter Liber 
in Beziehung zu den Vinalia setzcn darf, kann nicht ent- 
schieden w er den, ausgeschlossen ist es nicht, da ja der Wein 

zu den Producten gehdrt f welche die Gunst des Himmels 
in erster Unie ndiig habcn ; und hierin lag der Ausgangs - 
punkt fur die Annakerung von Iuffiter Liber und Dionysos, 
wenn wir annehmen wollen , dass sich zwischen ihnen ein 
dhnlicher Ausgleich vollzog wie zwischen Dionysos und 
Liber ; direkte Zeugnisse dafur gibt es nicht . 

Quamquam titulum illum, quem H. Jordan in lect. ind. 
Regim. 1886/87 (v. p. 35) in publicum edidit, rationem 
quandam inter Iovem Liberum et vinum exhibere contendo. 
Una enim cum titulo reperta sunt duo feminarum sigilla 
marmore rubro efficta nebride copertarum, vasa in capite 
gestantium. Haec signa cum Iove Libero quodammodo con- 
iuncta fuisse — veluti H. Jordan ipse coniecit intra magnae dei 
aediculae spatium ornamenti vice constituta fuisse — negare 
eo minus sum pronus, quia Dionysus nomine Romano Liber 
appellatus illo tempore in universa Italia est cultus. lovis 
igitur Liberi, qui praesertim Romanis parum notus erat, 
naturam sic inlustrare in promptu fuit. 

Verum nihil aliud inde effici posse nisi Iovem Liberum 
Dionyso exaequatum cum vino nescio quo modo coniunc- 
tum esse idque postremo demum a. C. saeculo non ignoro. 
Idemque num de Libero Iove prisco eoque, quem deum 
omnium gentium Italicarum communem fuisse nobis est 
persuasum, iudicari possit non est extra dubitationem 
positum. 

Cui deo priusquam Liber vino praeesse ab Italiae 
gentibus credebatur, hoc curae fuerit certo non firmatur 
testimonio. Sabini vero Sabum, auctorem gentis quem voca- 
bant, ut vitisatorem vinitariam manu falcem ferentem effinxisse 
nobis traduntur, *) quae opinio ut vitium culturam apud 
gentes Italicas vetustissimam fuisse et sententiam, quam 
V. Hehn protulit (v. p. 28), falsam esse demonstrat, ita 
perbene quadrat ad Iovem a Romanis vino praepositum ; 

*) Cf. Verg. Aen. VII 179. Ioh. Lyd. dc mens. I 5. 

nam Sabus stirps esse Iovis credebatur (H. Nissen, templ. 
p. 114. 134. Preller myth. Rom. II 295). Itaque res rediit 
ad Liberum Romanorum Iovem, cuius cur tam parva vestigia 
extent supra notavi. 

Iam vero facere non possum, quin Georgium Wissowa, 
virum inlustrem, secutus Iovem Liberum non pertinuisse 
ad vinum contendam. Nam ubicunque Iovis cum vino 
cohaerentis mentio fit, Liber cognomen non additur neque 
unquam relatus est Iuppiter Libertas (v. p. 6 adn. 1) ad 
vinum. Deinde si Libero Iovi Vinalia adscripseris, vix 
explicabis, cur Liber hereditatem Iovis Liberi ceteram asse- 
cutus Vinalia vel tangere quasi anxie veritus est. Et ad- 
miratio, quod Liber ne leviter quidem cum Iove Libero 
consociatus fuerit, augetur tibi videnti Venerem postea Iovi 
aggregatam Vinalibus. l ) 

Contra arbitror Liberum iam se disiunxisse a Iove 
Libero et deum sui iuris factum fuisse, cum Romani uvas 
colere discebant. Et munere vini tutandi quod summus 
deus functus sit tibi admirationem non movebit cogitanti, 
quanti momenti apud plurimas Italiae gentes vitium cultura 
fuisse videatur a priscis temporibus. Iovis autem in locum, 
ita ut iam non Iuppiter, sed Liber vinum tutari ac largiri 
perhiberetur, succedere coepit Liber inde demum, cum 
cultus Dionysi, cuius figuram ille induit, Romam erat trans- 
vectus. Quod cum accideret quo tempore suae cuique 
feriae numini adscriptae publice ac fixae iam erant, Vinalia 
ad Liberum referri non posse perspicuum est. 

Dionysi cultus Romae institutus est ex libris Sibyllinis. 
Aedes enim Cereris Liberi Liberae ab A. Postumio dictatore 



l ) Quominus sequar Prellerum, qui myth. Rom. I 194 Iovem esse 
Liberum, Venerem Liberam contendit, ita ut posteriore tempore in 
locum paris Iovis Venerisque par Liber Liberaque successisset, impedior 
et Varronis testimonio (1. 1. VI 16 : Vinalia a vino , hic dies Iovis non 

Veneris) et Veneris origine. Cf. etiam quae p. 14 de titulo CIL VIII 
Suppi. 15578 disserui. 

vota et locata a. 496 a Spurio Cassio consule dedicata est 
a. 493. *) Haec trias Jwvvuo^ Kogy statim patriis 

nominibus est appellata, id quod fieri non potuit, rfisi numina 
Romana cum Graecis communi ratione ac natura erant 
coniuncta. Quodsi qua fuisse natura trias Graeca videatur 
quaerimus, certiores nos facit Dionysius VI 17, qui inopia 
fameque urbem premente deos Romam esse advectos dicit. 2 ) 
Sunt ergo in universum numina fecunditatis atque inter se 
coniuncta ita, ut ad quam partem potestas uniuscuiusque 
numinis praecipue pertineret omitteretur neque Dionysus 
ante omnia vinum largiri crederetur. Itaque Romanis 
circumspicientibus, qui patrii peregrinis dei maxime respon- 
derent, Ceres Liber Libera, cum item dei essent fecunditatis, 
oblatae sunt. Quorum Liber Liberaque a primo alter 
alteri fuerunt consociati, qua de causa Romani Dionyso 
KoQip artius quam e religione Graeca adiunxernnt (v. p. 29 
adn. 1). At Ceres et Liber, par a scriptoribus frequen- 
tissime usurpatum 3 ), ad priscam vetustatem non recedunt. 
Nam Cererem et Liberum, qui uterque vim creandi pro- 
miscue exhibent, scriptores ita vocant, ut Ceres cibum, 
Liber potionem dare perhibeatur Sed ut haec nunc relin- 
quam, quoniam trias illa nominibus latinis assumptis super- 
stitioni Romanorum inserta erat, Romani inde ab a. 493 
Cererem Liberum Liberam in uno eodemque templo ut 
deos Graecos Graeco ritu, Cererem et Liberum Liberamque 
diversis locis ut deos Romanos Romano ritu venerabantur. 
Cum vero trias ipsa a primo cultus tempore summa usa sit 



*) Tacit. ann. II 49. Dionys. VI 17. 94. 

*) FMTiuviaav yuo ai Tooifui tov n olfuov xar' xn) nolvv 

avrois naof-rfyov (f vatii. Praeterea cf. Cyprian. de spect. 4. 

*) Varro de r. r. I 1 inter illos XII deos, qui maxime agricolarum 
duces sunt, tertio loco vocat Cererem et Uberum , quod horum fructus 
maxime necessarii ad victum. Ab his enim cibus et potio venit e fundo ; 
cf. Quintii. III 6, 24. Verg. Georg. I 7. Tibuli. III 7, 163. Iui. Flor. 
11 et Plin. n. h. III 60. Paneygr. ed. Bahrens p. 166, 29. 

auctoritate, paulo post Romana Graecis eiusdem nominis 
numina exaequandi Romanos cupidinem incessisse facile 
intellegitur. Ac primum quidem Cereris si non natura at certe 
cultus est commutatus. Ea enim primum tenebat locum 
duosque alios adeo anteibat, ut ampliore titulo omisso aedes 
Cereris legatur. Neque igitur mirandum est, quod Cerealia 
etsi antiquissimarum feriarum diis patriis dicatarum ea fuisse 
ex hemerologiis elucet omnino sunt relata ad numen Grae- 
cum, praesertim cum aedes Cereris Liberi Liberae Cerealibus 
consecrata sit (cf. Aust, de aed. sacris pop. Rom. p. 
39 sq.). Deinde autem secutus est Liber nec dubito equidem, 
quin necessitudo illa Cereri cum Libero intercedens ad 
hunc deum veste Graeca induendum multum contulerit. 
Ut enim ab a. 493 Ceres i. e. Jr\fxrjcr\Q Romam translata 
aliis deabus agrestibus magis magisque dimotis arva tueri 
frugesque offerre credebatur, ita Liber pleniore natura ad 
fecunditatem universam pertinente obscurata numineque, 
quod ad id vino praeerat, plane fere remoto alter Jiowaog 
esse et vinum ante omnia tutari ac largiri existimabatur. 
Et abhinc demum illam opinionem extitisse apud Romanos 
puto, cuius luculentissimum praebet exemplum Terentius, 
cum canit : sine Cerere et Libero friget Venus . Tamen 
valde mirum est Cererem et Liberum, quos inter se nexos 
scriptores iterum atque iterum celebrant, in titulis coniunctos 
non occurrere. Triadem Aventinam nullus exhibet titulus 
neque dubium est, quin eius cultus recentissimis temporibus 
apud populum minore auctoritate usus sit atque cesserit 
singulis diis, Libero aut Cereri cum Proserpina. 

At si quis hic ex me quaerat, quem deum Romani 
ante a. 493 in vindemia facienda celebraverint, lovem dico. 
Neque vero eo, quod summus deus non modo Vinalibus 
ipsis, sed etiam per totum mensem Septembrem vel Octo- 
brem, cum vindemia fiebat, quem in locum successit postea 
Liber, ut vini deus cum hilaritate ac lascivia celebratus 
fuerit offendimur reputantes etiam lovem initio praecique 

pertinuisse ad naturam. Neque negare prorsus in animo 
habeo etiam alia numina rustica, quin etiam Liberum, ab 
agricolis in vindemia esse culta. Sed primatum tenebat 
tum Iuppiter, dum post a. 493 e diebus vindemiatorum 
festis extrusus est a Libero. 

Praeterea quae sint patria ac domestica instituta in 
diebus vindemiae festis celebrandis, quos Vergilius solus 
aliquanto copiosius tactavit, quae aliunde assumpta discerni 
prorsus non potest. Mutationes utique per saecula factae 
sunt, praeterquam quod Iovis partes subiit Liber. E Vergilii 
versibus sumi nulla possunt argumenta *); nam poetae 

l ) Vergil. Georg. II 380—396: 

Non aliam ob culpam Baccho caper omnibus aris 
Caeditur et veteres ineunt proscaenia ludi 
Praemiaque ingeniis pagos et compita circum 
Thesidae posuere , atque inter pocula laeti 
Mollibus in pratis unctos saluere per utres. 

Nec non Ausonii Troia gens missa coloni 
Versibus incomptis ludunt risuque soluto , 

Oraque corticibus sumunt horrenda cavatis , 

Et te , Bacche, vocant per carmina laeta , tibique 
Oscilla ex alta suspendunt mollia pinu . 

Hinc omnis largo pubescit vinea fetu. 

Complentur vallesque cavae saltusque profundi 
Et quocunque deus circum caput egit honestum. 

Ergo rite suum Baccho dicemus honorem 
Carminibus patriis, lancesque et liba feremus , 

Et ductus cornu stabit sacer hircus ad aram, 

Pinguiaque in viribus torrebimus exta colurnis. 

Oscilla, quae et ipsa in feriis Sementivis et in cultu Maniae et 
Larum compitalium occurrunt (cf. Preller myth. Rom. II p. 69. J. Mar- 
quardt, Rom. Staatsverw. III p. 192. 200), tamen invecta esse videntur 
in Liberi cultum e Graecia (cf. Probum ad Verg. Georg. II 385: hic 
ritus oscillorum iac talionis frequens in Italia ab Atticis est traditus). 
Nam Attici in Dionysi festis diebus atmqng, quae latino nomine oscilla 
nominantur, suspendebant. Cuius ritus de origine cf. Lobeck, Aglaophamus 
p. 385. O. Jahn Arch. Beitrage p. 324 sq., qui de fabula Romana a Festo 
p. 194 oscilli vocabuli interpretandi causa allata monet, imprimis Boetticher, 
Baumkultusp. 83 sq., qui oscillorum ritum e Graecia advectum esse censet. 

semper ante oculos versata sunt Jiovvoia Graecorum feriae 
neque quidquam invenitur institutum, quod non et ipsum 
Graeci in feriis Dionysi celebrandis observaverint, ut si 
quis omnem sollemnitatem redolere Graeciam contendat 
quod opponam vix habeam. 

Restat, ut de mystica Liberi natura pauca disseramus. 
Quod religionis genus cum superstitioni Romanorum non 
. modo ignotum, sed etiam prorsus oppositum esset ac repug- 
naret, per se manifestum est Romanos etiamsi naturalem 
Dionysi vim suo Libero iam inde ab anno 493 attribuerint, 
tamen mysticam attribuisse eidem deo tum, cum religio labi 
coepit. Quodsi circumspicimus qua fere aetate mystica 
sacra ad Liberum aspirasse coepisse videantur, statim nobis 
in mentem venit Bacchanalium. Iis venim demonstratur tantum 
afuisse, ut Romani altero a. C. saeculo ineunte Liberum mystice 
ac fanatice colerent, ut contra sacra mystica ad novum 
quasi numen referrent. Namque quo tempore senatus 
populusque Romanus ut mysteria Bacchi radicitus tollerent 
omni vi nisi sunt, Liberum omnino Dionysi figuram induisse 
scriptores luculenter docent. l ) Admodum igitur est no- 
tandum sacra mystica allata ex Etruria ipsa, ubi Graecis 
auctoribus mysteria ad vini deum pertinebant, adiuncta esse 
non ad Liberum, sed ad novum numen a Libero prorsus 
diversum. Etenim neque in Senatus consulto de Baccha- 
nalibus facto neque apud Livium (XNXIX 8 sq.) extat 
vestigium ullum, unde necessitudinem illi Baccho cum 
Libero a Romanis publice graeco ritu culto intercessisse 
conicias. Sacra nocturna fiebant in luco Semelae, quam 
Stimulae in indigitamentis quae vocantur appellatae, sed 
cum Libero non consociatae aequare Romani veriti non sunt. 2 ) 

') Praeterea adeundus est Dionysius, qui VII 72 Fabio Pictore 
auctore usus tradidit in pompa ludorum Romanordm imagines deorum 
easque Graecas, in his Liberi, esse vectas. 

-) Prorsus erravit Weissenborn in Livii editione, cum posteriora 
tempora respiciens Libero patri initia fuisse dedicata cogitat (ad 

Postea vero ubi primum religio Romano rum corrupta 
et depravata est, hunc Bacchanalium cultum etiam ad 
Liberum patrem transferre non dubitatum est. Ita apud 
Livium legis nusquam Liberum, at Tertullianus scribit 
apolog. 6 : Liberum patrem cum mysteriis suis consules 
senatus auctoritate non ?nodo urbe , sed universa Italia 
eliminaverunt itemque Augustinus (de civ. dei VI 9) et alii. 

Ergo Liberum ante alterum a. Ch. n. saeculum fanatice 
cultum non esse pro certo habemus. Nonnullius autem 
esse momenti puto inspicere, quae aliae religiones sacra 
mystica vel orgia exhibentes, quam diu libera erat respublica, 
aliunde sint advectae. 

Ac primum quidem dignus est qui commemoretur 
cultus Magnae matris Idaeae, qui idem docet quod Baccha- 
nalia. Illa dea a. 204 Pessinunte, ex oppido Phrygiae, 
Romam traducta templum in Palatio et Megalesia dies 
festos accepit. Cultus vero eius ita est institutus ut quid- 
quid abhorrebat a ritu caerimoniisque domesticis celebrare 
Romani cives vetarentur. l ) Quod nisi provisum esset, vix 
nomen deae indigetis esset datum peregrino numini. Neque 
ante aetatem imperatorum orgia, quae Asiani Matri magnae 
agere solebant, Romanorum animos contaminaverunt. 

Tempore fere bellorum cum Mithridate gestorum dea 
quaedam e Cappadocia Romam migravit ibique sedem 
accepit ita, ut nomen Bellonae, numinis Italici, sibi vindi- 
caret. Cuius cultum saevum et effrenatum administrabant 
sacerdotes fanatici, viri ac mulieres, Cappadoces natione. 

XXXIX 15, 6: dic /ruber gefeierten Liberation -varen ein fach und ttational 
gewesen , ganz versehicdcn von dem jctzt cingcrissencn Dionysosku Itu s ) . 

*) Dionys. II 19 : uXXu xat riva xaru /QrjfTuovg hiuatffayero Uou, 
TotgtavTijg avia Ttuu vouiuotg, itnaoav txfluXXo vau i t-nihoi-iav uvxHy.r\v, ulontQ 
T(l Tijg'ffia(ag i(qu. — 'Ptouuioiv fif- juiv avOiytvwv ovti uffTQuyifiTioi’ ug ovrt 
xaravXov^itvog nootvtTui fi iit tjJc noXuog 7iotx(Xrjr tvfiifiuxojg oroXrjv ourt 
OQyutCa) v ji t v thoi' r otg r f>Qvytoig OQytuauaig xaiu vouov x«< i jnyjioua 
povkrfi. OuTtog ivXu/itjg r, noXig iyti ;tQog tu ovx t/n/woia ntQi Ofojv, 
xrt) JlUVTtt OTTTtVnul TtjffOV, (t) U tj 7/OOfTHJTl TO tV7T087l£g. 

Cui sollemnitati interesse Romanis civibus num licuerit, 
facile dubitari potest. Attamen grave est discrimen inter 
Magnam matrem et Bellonam, utramque deam ex Asia 
Romam transvectam. Nam illa libris Sibyllinis suadentibus 
advocata loco numinis indigetis colebatur, haec nullo oraculo 
monente a Romanis sponte translata nomine vernaculae deae 
assumpto mysticum cultum immutatum solumque servavit. 

Eodem pertinet, quod Capitolio a. 83 concremato Apollo 
similis esse atque deus solis orientalis existimari coeptus est. 

Religiones Aegyptiorum, maxime cultus Isidis et Osiris, 
primo a. C. saeculo Romanorum animos vehementer in- 
cesserunt. Ipso in Capitolio sedem sibi sumpserant et a. 58 
senatus istos deos aris eversis abdicavit. J. Marquardt, 
Rom. Staatsverw. III * p. 77 adn. 3 numina illa paulo 
post secundum bellum Punicum Romae culta esse censet. 
Valerii enim Maximi verba I 3, 4 : L . Aemilius Paulus consul ’ 
cum senatus Isidis et Serapis fana diruenda censuisset sq. 
sic interpretatur, ut L. Aemilium Paulum non fuisse con- 
sulem a. 50, quod Preller vult, sed a. 182 et 168 eumque, 
qui Perseum regem vicit, affirmet. Quam sententiam G. 
Wissowa ibidem recte reiecit et Prellero assensus est, cum 
numina Aegyptiorum a. fere 200 Romam iam esse invecta 
alia unde eluceret argumenta desiderarentur. 

Quibus de causis affirmanti mihi quemadmodum ante 
primum a. C. saeculum nulla unde Romanos sive deum 
indigetem sive peregrinum mystice vel fanatice veneratos 
esse concludi possit vestigia inveniantur, ita medio saeculo 
primo talem cultum fuisse usitatum adstipulaberis. 

Atque ad eandem fere aetatem cadunt testimonia quae 
pertinent ad Liberum mysticum. Apud Ciceronem enim 
de nat. deor. II 62 legimus : Liber Semela natus diversus 
ab eo ) quem Romani auguste sancteque Liberum cum Cerere 
et Libera consecraverunt , quod quale sit ex mysteriis inteUegi 
potest , unde Ciceronis aetate Romanos Liberi naturam in 
duas partes diversas digredi non ignoravisse discimus. 

Gravissimum certe testimonium affert Servius, qui ad 
Verg. Ecl. V 29 (Daphnis et Armenias curru subiungere 
tigris Instituit, Daphnis thiasos inducere Bacchi Et foliis 
lentas intexere mollibus hastas) ita adnotat : Hoc aperte ad 
Caesarem pertinet , quem constat primum sacra Liberi patris 
transtulisse Romam . Haec sacra Libero patri nondum ad 
id facta mystica ac fanatica fuisse luce clarius est, praesertim 
cum Vergilii versus cadant in Liberum heroem (v. p. 3). 

Imperatorum temporibus mysticum Liberi numen fre- 
quentius cultum esse testes sunt et tituli et Martialis poeta, 
qui carmine I 70 sacelli dei fanatici mentionem facit (v. p. 
8 adn. 3). 

VITA. 

Natus sum Adcimus Schncgclsberg a. d. IV. Non. Sept. 
a. h. s. LXVI Casselanus patre Henrico, matre Dorothea 
e gente Heiderich. Fidem profiteor evangelicam. Rudimentis 
litterarum satis instructus puer undecim annorum adii gym- 
nasium Corbacense, unde testimonium maturitatis nactus 
autumno anni LXXXV in almam matrem Phiiippinam me 
contuli, ut philologiae studerem. Hic per quattuor semestria 
audivi vv. dd. Bergmann, Birt, Cohen, Fischer, Lehmann, 
Lenz, Natorp, Niese, L. Schmidt, Varrentrapp, Wissowa, 
atque interfui proseminario philologico, quod regebat 
Wissowa. Tum Berolini per unum semestre me docuerunt 
Bresslau, Curtius, Ebbinghaus, v. Treitschke, Vahlen, 
Wattenbach. Deinde Marpurgum reversus sodalis fui semi- 
narii et philologici, quod moderabantur Birt et L. Schmidt, 
et historici, cui praeerant Lehmann et Niese. 

Mense Maio a. h. s. LXXXX1 examine pro facultate 
docendi superato inde ab auctumno eiusdem anni Marpurgi 
in seminario paedagogico quod dicitur cum huius urbis 
gymnasio coniuncto per unum annum erudiendi atque 
educandi arti operam navavi. Quo absoluto per unum 
annum candidatus probandus fui in gymnasio Francofurtensi. 
Vere anni LXXXXIV migravi in scholam Solitariensem, 
ubi etiam nunc pueros doceo. 

